text:
υφή, το σημείο «7b» είναι η εμφανής επιφάνεια σύμφωνα με την παράγραφο 2.8 και το F1 δεν είναι διαφανές στο F2:
 Στην περίπτωση που ο εξωτερικός φακός με μη αδρή υφή εξαιρείται ή όχι:
 ΠΑΡΑΡΤΗΜΑ 4
 ΟΡΑΤΟΤΗΤΑ ΕΡΥΘΡΟΥ ΦΑΝΟΥ ΠΡΟΣ ΤΑ ΕΜΠΡΟΣ ΚΑΙ ΟΡΑΤΟΤΗΤΑ ΛΕΥΚΟΥ ΦΑΝΟΥ ΣΤΟ ΟΠΙΣΘΙΟ ΜΕΡΟΣ
 (Βλέπε παραγράφους 5.10.1 και 5.10.2 του παρόντος κανονισμού)
 Εικόνα 1
 Εικόνα 2
 ΠΑΡΑΡΤΗΜΑ 5
 Καταστάσεις φόρτωσης που λαμβάνονται υπόψη κατά τον προσδιορισμό μεταβολών του κατακόρυφου προσανατολισμού των προβολέων δέσμης διασταύρωσης
 Συνθήκες φόρτωσης του οχήματος που αναφέρονται στις παραγράφους 6.2.6.1 και 6.2.6.3.1
 1.
 Για τις κατωτέρω δοκιμές, η συνολική μάζα των επιβατών υπολογίζεται με βάση τα 75 kg ανά άτομο.
 2.
 Συνθήκες φόρτωσης για διαφορετικούς τύπους οχημάτων:
 2.1.
 Οχήματα κατηγορίας M1
 (1):
 2.1.1.
 Η γωνία της φωτεινής δέσμης των προβολέων δέσμης διασταύρωσης καθορίζεται υπό τις ακόλουθες συνθήκες φόρτωσης:
 2.1.1.1.
 ένα άτομο στη θέση του οδηγού·
 2.1.1.2.
 ο οδηγός και ένας επιβάτης στην πλέον απομακρυσμένη από τον οδηγό εμπρόσθια θέση·
 2.1.1.3.
 ο οδηγός, ένας επιβάτης στην πλέον απομακρυσμένη από τον οδηγό εμπρόσθια θέση, όλες οι τελευταίες πίσω θέσεις κατειλημμένες·
 2.1.1.4.
 όλες οι θέσεις κατειλημμένες·
 2.1.1.5.
 Όλες οι θέσεις κατειλημμένες και επιπλέον ένα ομοιόμορφα κατανεμημένο φορτίο στο χώρο αποσκευών έτσι ώστε να φορτίζεται με το επιτρεπτό φορτίο ο οπίσθιος άξονας, ή ο εμπρόσθιος άξονας εάν ο χώρος αποσκευών ευρίσκεται εμπρός. Εάν το όχημα έχει ένα χώρο αποσκευών εμπρός και έναν πίσω, το πρόσθετο φορτίο πρέπει να είναι κατάλληλα κατανεμημένο ώστε οι άξονες να φορτίζονται με τα επιτρεπτά φορτία. Ωστόσο, αν η μέγιστη επιτρεπτή μάζα του φορτωμένου οχήματος επιτυγχάνεται πριν φορτισθεί ένας από τους άξονες με το επιτρεπτό φορτίο, η φόρτιση του (των) χώρου(-ων) αποσκευών περιορίζεται στην τιμή που επιτρέπει την επίτευξη αυτής της μάζας·
 2.1.1.6.
 Ο οδηγός και επιπλέον ένα ομοιόμορφα κατανεμημένο φορτίο στο χώρο αποσκευών, ώστε ο αντίστοιχος άξονας να φορτίζεται με το επιτρεπτό φορτίο.
 Ωστόσο, εάν η μέγιστη επιτρεπτή μάζα του φορτωμένου οχήματος λαμβάνεται πριν από τη φόρτιση του άξονα με το επιτρεπτό φορτίο, η φόρτιση του (των) χώρου(-ων) αποσκευών περιορίζεται στην τιμή που επιτρέπει την επίτευξη αυτής της μάζας.
 2.1.2.
 Κατά τον καθορισμό των ανωτέρω συνθηκών φόρτωσης λαμβάνονται υπόψη οι τυχόν περιορισμοί φόρτωσης που καθορίζει ο κατασκευαστής.
 2.2.
 Οχήματα των κατηγοριών M2 και M3
 (1)·
 Η γωνία της φωτεινής δέσμης των προβολέων δέσμης διασταύρωσης καθορίζεται υπό τις ακόλουθες συνθήκες φόρτωσης:
 2.2.1.
 Όχημα άνευ φορτίου και ένα άτομο στη θέση του οδηγού·
 2.2.2.
 Το όχημα φορτίζεται κατά τρόπο ώστε κάθε άξονας να φέρει το μέγιστο τεχνικώς επιτρεπτό φορτίο ή μέχρις ότου ληφθεί η μέγιστη επιτρεπτή μάζα του οχήματος με την αναλογική φόρτιση του εμπρόσθιου και του οπίσθιου άξονα με τα αντίστοιχα μέγιστα τεχνικώς επιτρεπτά φορτία - λαμβάνεται υπόψη οποιαδήποτε από τις δύο καταστάσεις εκδηλωθεί πρώτη.
 2.3.
 Οχήματα κατηγορίας N με πλατφόρμες φόρτωσης:
 2.3.1.
 Η γωνία της φωτεινής δέσμης από τους προβολείς δέσμης διασταύρωσης καθορίζεται υπό τις ακόλουθες συνθήκες φόρτωσης·
 2.3.1.1.
 Όχημα άνευ φορτίου και ένα άτομο στη θέση του οδηγού·
 2.3.1.2.
 Ο οδηγός και επιπλέον ένα φορτίο κατανεμημένο κατά τέτοιο τρόπο ώστε ο πίσω άξονας ή άξονες να φορτίζεται(-ονται) με το μέγιστο


text:
τεχνικώς επιτρεπτό φορτίο, ή μέχρις ότου επιτευχθεί η μέγιστη επιτρεπτή μάζα του οχήματος, λαμβανομένης υπόψη οποιασδήποτε από τις δύο καταστάσεις εκδηλωθεί πρώτη δεν επιτρέπεται εν προκειμένω το φορτίο στον εμπρόσθιο άξονα να υπερβαίνει το άθροισμα του φορτίου του εμπρόσθιου άξονα όταν το όχημα είναι άνευ φορτίου, συν 25 % του μέγιστου επιτρεπτού ωφέλιμου φορτίου στον εμπρόσθιο άξονα. Αντίστροφα, οι ίδιες προϋποθέσεις φόρτωσης ισχύουν για τον εμπρόσθιο άξονα, στην περίπτωση που η πλατφόρμα φόρτωσης ευρίσκεται εμπρός.
 2.4.
 Οχήματα της κατηγορίας Ν χωρίς επιφάνεια φόρτωσης:
 2.4.1.
 Έλκοντα οχήματα για ημιρυμουλκούμενα:
 2.4.1.1.
 Όχημα άνευ φορτίου και αφόρτιστο βραχίονα ζεύξης και με ένα άτομο στη θέση του οδηγού.
 2.4.1.2.
 ένα άτομο στη θέση του οδηγού: τεχνικώς αποδεκτό φορτίο στο βραχίονα ζεύξης για τη θέση του βραχίονα που αντιστοιχεί στο μεγαλύτερο φορτίο στον οπίσθιο άξονα.
 2.4.2.
 Ελκτικά οχήματα για ρυμουλκούμενα:
 2.4.2.1.
 Όχημα άνευ φορτίου και ένα άτομο στη θέση του οδηγού·
 2.4.2.2.
 Ένα άτομο στη θέση του οδηγού, και κατειλημμένες όλες τις άλλες θέσεις που προβλέπονται στο θάλαμο οδήγησης.
 (1) Όπως ορίζεται στην ενιαία απόφαση κατασκευής οχημάτων (R.E.3) παράρτημα 7, (έγγραφο TRANS/WP.29/78/Αναθ.1/Τροπ.2, όπως τροποποιήθηκε τελευταία από την τροποποίηση 4).
 ΠΑΡΑΡΤΗΜΑ 6
 ΜΕΤΡΗΣΗ ΤΗΣ ΜΕΤΑΒΟΛΗΣ ΤΗΣ ΚΛΙΣΗΣ ΤΗΣ ΔΕΣΜΗΣ ΔΙΑΣΤΑΥΡΩΣΗΣ ΑΝΑΛΟΓΑ ΜΕ ΤΟ ΦΟΡΤΙΟ
 1. ΠΕΔΙΟ ΕΦΑΡΜΟΓΉΣ
 Στο παρόν παράρτημα καθορίζεται μέθοδος για τη μέτρηση των μεταβολών της κλίσης των φανών διασταύρωσης των μηχανοκίνητων οχημάτων ως προς την αρχική κλίση, που προκαλούνται από τις αλλαγές στη συμπεριφορά του οχήματος λόγω φορτίου.
 2. ΟΡΙΣΜΟΙ
 2.1. Αρχική κλίση
 2.1.1. Δηλωμένη αρχική κλίση
 Η τιμή της αρχικής κλίσης της δέσμης διασταύρωσης, που καθορίζεται από τον κατασκευαστή του μηχανοκίνητου οχήματος και χρησιμεύει ως τιμή αναφοράς για τον υπολογισμό των επιτρεπομένων διακυμάνσεων.
 2.1.2. Μετρούμενη αρχική κλίση
 Η μέση τιμή της κλίσης της δέσμης διασταύρωσης ή της κλίσης του οχήματος μετρούμενη με το όχημα στην κατάσταση αριθ. 1, όπως αυτή ορίζεται στο παράρτημα 5 για την υπό δοκιμή κατηγορία οχήματος. Χρησιμεύει ως τιμή αναφοράς για την εκτίμηση των διακυμάνσεων της κλίσης της δέσμης καθώς το φορτίο μεταβάλλεται.
 2.2. Κλίση δέσμης διασταύρωσης
 Μπορεί να ορισθεί ως εξής:
 είτε ως η γωνία, εκφρασμένη σε milliradians, μεταξύ, αφενός, της κατεύθυνσης της δέσμης προς χαρακτηριστικό σημείο του οριζόντιου τμήματος της αποκοπής της φωτεινής κατανομής του προβολέα και, αφετέρου, του οριζοντίου επιπέδου,
 είτε από την εφαπτομένη αυτής της γωνίας, εκφρασμένη ως κλίση επί τοις εκατό, επειδή οι γωνίες είναι μικρές (για τις μικρές αυτές γωνίες, 1 % ισούται με 10 mrad).
 Εάν η κλίση εκφράζεται ως κλίση επί τοις εκατό, μπορεί να υπολογισθεί με τον ακόλουθο τύπο:
 όπου:
 h1
 είναι το ύψος από το έδαφος, σε χιλιοστόμετρα, του προαναφερθέντος χαρακτηριστικού σημείου, μετρούμενο σε κατακόρυφο πέτασμα το οποίο είναι κάθετο προς το διάμηκες επίπεδο συμμετρίας του οχήματος και τοποθετημένο σε οριζόντια απόσταση L.
 h2
 είναι το ύψος από το έδαφος, σε χιλιοστόμετρα, του κέντρου αναφοράς (το οποίο θεωρείται ότι αποτελεί την ονομαστική αφετηρία του χαρακτηριστικού σημείου που επελέγη για το h1).
 L
 είναι η απόσταση, σε χιλιοστόμετρα, από το πέτασμα έως το κέντρο αναφοράς.
 Αρνητικές τιμές υποδηλώνουν κλίση προς τα κάτω (βλέπε εικόνα).
 Θετικές τιμές υποδηλώνουν κλίση προς

type: contracts

jurisdiction: EU


text:
τα άνω.
 Εικόνα
 Κλίση προς τα κάτω της δέσμης διασταύρωσης οχήματος κατηγορίας Μ1
 Σημειώσεις:
 1.
 Το ανωτέρω σχέδιο παριστά όχημα κατηγορίας Μ1, αλλά η αρχή παραμένει η ίδια και για τα οχήματα των υπόλοιπων κατηγοριών.
 2.
 Όταν το όχημα δεν έχει σύστημα για την ρύθμιση της κλίσης του προβολέα, η μεταβολή της κλίσης της δέσμης διασταύρωσης είναι ίση με την μεταβολή της κλίσης του ίδιου του οχήματος.
 3. ΣΥΝΘΗΚΕΣ ΜΈΤΡΗΣΗΣ
 3.1. Σε περίπτωση οπτικής επιθεώρησης της δέσμης διασταύρωσης πάνω στο πέτασμα ή σε περίπτωση που χρησιμοποιείται φωτομετρική μέθοδος, οι μετρήσεις πρέπει να γίνονται σε σκοτεινό περιβάλλον (π.χ. σε σκοτεινό δωμάτιο) που να διαθέτει αρκετό χώρο ώστε να επιτρέπει την τοποθέτηση του πετάσματος και του οχήματος όπως φαίνεται στην εικόνα. Τα κέντρα αναφοράς των φανών πρέπει να ευρίσκονται σε απόσταση τουλάχιστον 10 μέτρων από το πέτασμα.
 3.2. Το έδαφος επί του οποίου γίνονται οι μετρήσεις πρέπει να είναι όσο το δυνατό πιο επίπεδο και οριζόντιο, ώστε να εξασφαλίζεται η δυνατότητα να επαναλαμβάνεται η μέτρηση της κλίσης της δέσμης διασταύρωσης με ακρίβεια ± 0,5 mrad (± 0,05 % κλίση).
 3.3. Αν χρησιμοποιείται πέτασμα, η σήμανσή του, η θέση του και ο προσανατολισμός του σε σχέση με το έδαφος και το διάμηκες επίπεδο συμμετρίας του οχήματος πρέπει να είναι έτσι ώστε να εξασφαλίζουν τη δυνατότητα να επαναλαμβάνεται η μέτρηση της κλίσης της δέσμης διασταύρωσης με ακρίβεια ± 0,5 mrad (± 0,05 % κλίση).
 3.4. Κατά τη διάρκεια των μετρήσεων, η θερμοκρασία περιβάλλοντος πρέπει να είναι μεταξύ 10 και 30 °C.
 4. ΠΡΟΕΤΟΙΜΑΣΙΑ ΤΟΥ ΟΧΗΜΑΤΟΣ
 4.1. Οι μετρήσεις πραγματοποιούνται σε όχημα που έχει διατρέξει απόσταση από 1 000 έως 10 000 km, κατά προτίμηση 5 000 km.
 4.2. Τα ελαστικά επίσωτρα πρέπει να έχουν την πλήρη πίεση που καθορίζεται από τον κατασκευαστή του οχήματος. Το όχημα πρέπει να είναι πλήρως εφοδιασμένο (καύσιμα, νερό, λάδι) και εξοπλισμένο με όλα τα εξαρτήματα και εργαλεία που καθορίζονται από τον κατασκευαστή. Ο πλήρης εφοδιασμός με καύσιμα σημαίνει ότι το δοχείο καυσίμου είναι πλήρες τουλάχιστον κατά 90 % της χωρητικότητάς του.
 4.3. Το όχημα πρέπει να έχει το χειρόφρενο ελεύθερο και τον μοχλό του κιβωτίου ταχυτήτων στο νεκρό σημείο.
 4.4. Το όχημα πρέπει να εκτεθεί τουλάχιστον οκτώ ώρες στη θερμοκρασία που προσδιορίζεται στο σημείο 3.4 ανωτέρω.
 4.5. Αν χρησιμοποιείται φωτομετρική ή οπτική μέθοδος, τοποθετούνται κατά προτίμηση στο υπό δοκιμή όχημα προβολείς των οποίων η δέσμη διασταύρωσης έχει αποκοπή με σαφή όρια, ώστε να διευκολύνονται οι μετρήσεις. Για τη λήψη ακριβέστερης ένδειξης επιτρέπεται η χρήση και άλλων μέσων (για παράδειγμα, αφαίρεση του φακού του φανού).
 5. ΔΙΑΔΙΚΑΣΙΑ ΔΟΚΙΜΗΣ
 5.1. Γενικά
 Οι διακυμάνσεις της κλίσης είτε της δέσμης διασταύρωσης είτε του οχήματος, ανάλογα με τη μέθοδο που έχει επιλεγεί, μετρούνται ξεχωριστά για κάθε πλευρά του οχήματος. Τα αποτελέσματα που λαμβάνονται για τους αριστερούς και τους δεξιούς φανούς σε όλες τις καταστάσεις φορτίου που προσδιορίζονται στο παράρτημα 5 πρέπει να κυμαίνονται μεταξύ των ορίων που καθορίζονται κατωτέρω στην παράγραφο 5.5. Το φορτίο πρέπει να εφαρμόζεται προοδευτικά χωρίς να προξενεί στο όχημα υπερβολικές δονήσεις.
 5.1.1. Όπου έχει τοποθετηθεί το AFS, οι μετρήσεις πραγματοποιούνται


text:
με το AFS στην ουδέτερη θέση.
 5.2. Προσδιορισμός της μετρούμενης αρχικής κλίσης
 Το όχημα πρέπει να έχει προετοιμασθεί όπως ορίζεται στην παράγραφο 4 ανωτέρω και φορτωθεί όπως ορίζεται στο παράρτημα 5 (πρώτη κατάσταση φόρτωσης της αντίστοιχης κατηγορίας οχήματος). Πριν από κάθε μέτρηση το όχημα υφίσταται ταλάντωση όπως ορίζεται στην παράγραφο 5.4 κατωτέρω. Οι μετρήσεις πραγματοποιούνται τρεις φορές.
 5.2.1. Εάν κανένα από τα τρία μετρηθέντα αποτελέσματα δεν διαφέρει από τον αριθμητικό μέσο όρο τους περισσότερο από 2 mrad (0,2 % κλίση), αυτός ο μέσος όρος αποτελεί το τελικό αποτέλεσμα.
 5.2.2. Εάν οποιαδήποτε μέτρηση διαφέρει από τον αριθμητικό μέσο όρο των αποτελεσμάτων περισσότερο από 2 mrad (0,2 % κλίση) πραγματοποιείται νέα σειρά δέκα μετρήσεων, ο αριθμητικός μέσος όρος των οποίων αποτελεί το τελικό αποτέλεσμα.
 5.3. Μέθοδοι μετρήσεων
 Οποιαδήποτε μέθοδος μπορεί να χρησιμοποιηθεί για τη μέτρηση των εκτροπών της κλίσης, υπό τον όρο ότι οι αναγνώσεις έχουν ακρίβεια που κυμαίνεται μεταξύ ± 0,2 mrad (± 0,02 % κλίση).
 5.4. Μεταχείριση του οχήματος για κάθε κατάσταση φορτίου
 Το σύστημα ανάρτησης του οχήματος και κάθε άλλο μέρος του που είναι πιθανό να επηρεάσει την κλίση της δέσμης διασταύρωσης ενεργοποιείται σύμφωνα με τις μεθόδους που περιγράφονται κατωτέρω.
 Ωστόσο, οι τεχνικές υπηρεσίες και οι κατασκευαστές μπορούν από κοινού να προτείνουν και άλλες μεθόδους (πειραματικές ή υπολογιστικές), ιδίως όταν η δοκιμή παρουσιάζει ιδιαίτερα προβλήματα, υπό τον όρο ότι οι προτεινόμενοι υπολογισμοί είναι σαφώς έγκυροι.
 5.4.1. Οχήματα της κατηγορίας Μ1 με συμβατική ανάρτηση
 Με το όχημα εν στάσει στο χώρο μετρήσεων και, εφόσον είναι απαραίτητο, με τους τροχούς επάνω σε ελεύθερα κινούμενες εξέδρες (οι οποίες χρησιμοποιούνται εάν η απουσία τους θα περιόριζε την κίνηση της ανάρτησης, με πιθανές επιπτώσεις στα αποτελέσματα των μετρήσεων) δίδεται στο όχημα συνεχής δόνηση σε τρεις τουλάχιστον ολοκληρωμένους κύκλους, για κάθε κύκλο, πιέζεται προς τα κάτω πρώτα το πίσω και κατόπιν το εμπρόσθιο μέρος του οχήματος.
 Η δόνηση σταματά με την ολοκλήρωση ενός κύκλου. Πριν την πραγματοποίηση των μετρήσεων το όχημα πρέπει να αφήνεται να ακινητοποιηθεί από μόνο του. Αντί να χρησιμοποιηθούν ελεύθερα κινούμενες εξέδρες, το ίδιο αποτέλεσμα μπορεί να επιτευχθεί με τη μετακίνηση του οχήματος προς τα πίσω και προς τα εμπρός για μια τουλάχιστον πλήρη περιστροφή των τροχών.
 5.4.2. Οχήματα των κατηγοριών Μ2, Μ3 και Ν με συμβατική ανάρτηση
 5.4.2.1.
 Αν η μέθοδος μεταχείρισης των οχημάτων της κατηγορίας Μ1 που περιγράφεται στο σημείο 5.4.1 δεν είναι δυνατή, επιτρέπεται να χρησιμοποιηθεί η μέθοδος που προβλέπεται στο σημείο 5.4.2.2 ή 5.4.2.3.
 5.4.2.2.
 Με το όχημα εν στάσει στο χώρο μέτρησης και τους τροχούς επί του εδάφους, προσδίδεται στο όχημα δόνηση με πρόσκαιρη διαφοροποίηση του φορτίου.
 5.4.2.3.
 Με το όχημα εν στάσει στο χώρο μέτρησης και τους τροχούς επί του εδάφους, ενεργοποιείται το σύστημα ανάρτησης του οχήματος και όλα τα άλλα μέρη που ενδέχεται να επηρεάσουν την κλίση της δέσμης διασταύρωσης με τη χρήση μηχανισμού δόνησης. Ο μηχανισμός αυτός μπορεί να είναι μια δονούμενη εξέδρα επί της οποίας στηρίζονται οι τροχοί.
 5.4.3. Στην περίπτωση οχημάτων με μη συμβατική ανάρτηση, ο κινητήρας πρέπει να είναι σε λειτουργία.
 Πριν πραγματοποιηθεί οποιαδήποτε μέτρηση πρέπει να παρέλθει ο απαραίτητος χρόνος


text:
έως ότου το όχημα φθάσει στην τελική του κατάσταση με τον κινητήρα σε λειτουργία
 5.5. Μετρήσεις
 Η εκτροπή της κλίσης της δέσμης διασταύρωσης μετράται για κάθε κατάσταση φόρτωσης σε σχέση προς τη μετρούμενη αρχική κλίση που προσδιορίζεται σύμφωνα με την παράγραφο 5.2. ανωτέρω.
 Εάν το όχημα είναι εφοδιασμένο με χειροκίνητο σύστημα ρύθμισης της κλίσης των προβολέων, το σύστημα πρέπει να τίθεται στις θέσεις που καθορίζονται από τον κατασκευαστή για τις συγκεκριμένες καταστάσεις φόρτωσης (σύμφωνα με το παράρτημα 5).
 5.5.1. Καταρχάς, πραγματοποιείται μια μόνο μέτρηση για κάθε κατάσταση φόρτωσης. Οι απαιτήσεις θεωρείται ότι πληρούνται εάν για όλες τις καταστάσεις φόρτωσης η μεταβολή της κλίσης ευρίσκεται εντός των υπολογισμένων ορίων (για παράδειγμα, εντός των ορίων της διαφοράς μεταξύ της δηλωμένης κλίσης και του άνω και κάτω ορίου που απαιτούνται για την έγκριση) με ανοχή ασφαλείας 4 mrad (0,4 % κλίση).
 5.5.2. Εάν το ή τα αποτελέσματα μιας ή περισσοτέρων μετρήσεων δεν ευρίσκεται (ονται) εντός της ανοχής ασφαλείας που προβλέπεται στην παράγραφο 5.5.1 ή υπερβαίνει (υπερβαίνουν) τις οριακές τιμές, πραγματοποιούνται τρεις επιπλέον μετρήσεις για τις καταστάσεις φόρτωσης που αντιστοιχούν σε αυτά τα αποτελέσματα, όπως ορίζεται στην παράγραφο 5.5.3.
 5.5.3. Για καθεμία από τις ανωτέρω καταστάσεις φόρτωσης:
 5.5.3.1.
 Εάν κανένα από τα τρία μετρηθέντα αποτελέσματα δεν διαφέρει από τον αριθμητικό μέσο όρο τους περισσότερο από 2 mrad (0,2 % κλίση), αυτός ο μέσος όρος αποτελεί το τελικό αποτέλεσμα.
 5.5.3.2.
 Εάν οποιαδήποτε μέτρηση διαφέρει από τον αριθμητικό μέσο όρο των αποτελεσμάτων περισσότερο από 2 mrad (0,2 % κλίση) πραγματοποιείται νέα σειρά δέκα μετρήσεων, ο αριθμητικός μέσος όρος των οποίων αποτελεί το τελικό αποτέλεσμα.
 5.5.3.3.
 Εάν το όχημα φέρει αυτόματο σύστημα ρύθμισης της κλίσης των προβολέων που λειτουργεί με εγγενή βρόγχο υστέρησης, οι μέσοι όροι των αποτελεσμάτων που λαμβάνονται στο άνω και στο κάτω μέρος του βρόγχου θεωρούνται ως αξιόπιστες τιμές.
 Ολες οι μετρήσεις πραγματοποιούνται σύμφωνα με τις παραγράφους 5.5.3.1 και 5.5.3.2.
 5.5.4. Οι απαιτήσεις θεωρείται ότι πληρούνται εάν, για όλες τις καταστάσεις φόρτωσης, η μεταβολή της κλίσης που μετριέται σε κάθε κατάσταση φόρτωσης έναντι της μετρούμενης αρχικής κλίσης που προσδιορίζεται σύμφωνα με την παράγραφο 5.2 είναι μικρότερη από τις τιμές που υπολογίζονται στην παράγραφο 5.5.1 (χωρίς ανοχή ασφαλείας).
 5.5.5. Σε περίπτωση που η μεταβολή υπερβαίνει ένα μόνο από τα υπολογισμένα όρια, άνω ή κάτω, επιτρέπεται στον κατασκευαστή να επιλέξει εντός των ορίων που απαιτούνται για την έγκριση, μια διαφορετική τιμή για τη δηλωμένη αρχική κλίση.
 ΠΑΡΑΡΤΗΜΑ 7
 ΕΝΔΕΙΞΗ ΤΗΣ ΠΡΟΣ ΤΑ ΚΑΤΩ ΚΛΙΣΗΣ ΤΗΣ ΑΠΟΚΟΠΗΣ ΤΩΝ ΠΡΟΒΟΛΕΩΝ ΤΗΣ ΔΕΣΜΗΣ ΔΙΑΣΤΑΥΡΩΣΗΣ ΠΟΥ ΑΝΑΦΕΡΕΤΑΙ ΣΤΗΝ ΠΑΡΑΓΡΑΦΟ 6.2.6.1.1 ΚΑΙ ΤΗΣ ΠΡΟΣ ΤΑ ΚΑΤΩ ΚΛΙΣΗΣ ΤΗΣ ΑΠΟΚΟΠΗΣ ΤΟΥ ΕΜΠΡΟΣΘΙΟΥ ΦΑΝΟΥ ΟΜΙΧΛΗΣ ΠΟΥ ΑΝΑΦΕΡΕΤΑΙ ΣΤΗΝ ΠΑΡΑΓΡΑΦΟ 6.3.6.1.2 ΤΟΥ ΠΑΡΟΝΤΟΣ ΚΑΝΟΝΙΣΜΟΥ
 Παράδειγμα 1
 Οι διαστάσεις του συμβόλου και των χαρακτήρων είναι στη διακριτική ευχέρεια του κατασκευαστή.
 Παράδειγμα 2
 Οι διαστάσεις του συμβόλου και των χαρακτήρων είναι στη διακριτική ευχέρεια του κατασκευαστή.
 ΠΑΡΑΡΤΗΜΑ 8
 ΟΡΓΑΝΑ ΧΕΙΡΙΣΜΟΥ ΤΩΝ ΔΙΑΤΑΞΕΩΝ ΓΙΑ ΤΗ ΡΥΘΜΙΣΗ ΤΗΣ ΚΛΙΣΗΣ ΤΩΝ ΠΡΟΒΟΛΕΩΝ ΠΟΥ ΠΡΟΒΛΕΠΟΝΤΑΙ ΣΤΗΝ ΠΑΡΑΓΡΑΦΟ 6.2.6.2.2. ΤΟΥ ΠΑΡΟΝΤΟΣ ΚΑΝΟΝΙΣΜΟΥ
 1. ΠΡΟΔΙΑΓΡΑΦΕΣ
 1.1.
 Η προς τα κάτω κλίση της δέσμης διασταύρωσης επιτυγχάνεται, σε όλες τις περιπτώσεις, με έναν από


text:
τους ακόλουθους τρόπους:
 α)
 με μετακίνηση του οργάνου χειρισμού προς τα κάτω ή προς τα αριστερά·
 β)
 με στροφή του οργάνου χειρισμού κατά φορά αντίθετη προς την κίνηση των δεικτών του ρολογιού·
 γ)
 με την πίεση ενός πλήκτρου (σύστημα πίεσης-έλξης).
 Εάν για τη ρύθμιση της δέσμης διασταύρωσης χρησιμοποιούνται περισσότερα του ενός πλήκτρα, εκείνο που δίνει τη μέγιστη προς τα κάτω κλίση είναι τοποθετημένο αριστερά ή κάτω από το πλήκτρο (ή τα πλήκτρα) που αντιστοιχεί(-ούν) στις άλλες θέσεις κλίσης της δέσμης διασταύρωσης.
 Όργανο χειρισμού που λειτουργεί με περιστροφή και το οποίο είναι τοποθετημένο πλάγια ή κατά τρόπο ώστε μόνο η άκρη του να είναι ορατή, πρέπει να πληροί τις αρχές λειτουργίας των οργάνων χειρισμού των τύπων α) ή γ).
 1.1.1.
 Το όργανο χειρισμού πρέπει να φέρει σύμβολα που να δείχνουν σαφώς τις κινήσεις που αντιστοιχούν στην προς τα κάτω και προς τα άνω κλίση της δέσμης διασταύρωσης.
 1.2.
 Η θέση «0» αντιστοιχεί στην αρχική κλίση σύμφωνα με την παράγραφο 6.2.6.1.1. του παρόντος κανονισμού.
 1.3.
 Η θέση «0» η οποία, σύμφωνα με την παράγραφο 6.2.6.2.2 του παρόντος κανονισμού, πρέπει να είναι μια «θέση ανακοπής (στοπ)», δεν πρέπει κατ' ανάγκη να ευρίσκεται στην άκρη της κλίμακας.
 1.4.
 Οι ενδείξεις που φέρει το όργανο χειρισμού επεξηγούνται στις οδηγίες χρήσης.
 1.5.
 Για την αναγνώριση των θέσεων ρύθμισης επιτρέπεται να χρησιμοποιούνται μόνον τα ακόλουθα σύμβολα:
 Μπορούν να χρησιμοποιηθούν επίσης και σύμβολα με χρήση πέντε γραμμών αντί τεσσάρων
 Παράδειγμα 1
 Παράδειγμα 2
 Παράδειγμα 3
 ΠΑΡΑΡΤΗΜΑ 9
 ΕΛΕΓΧΟΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 1. ΔΟΚΙΜΕΣ
 1.1. Θέση των φανών
 Η θέση των φανών, όπως αυτοί ορίζονται στην παράγραφο 2.7 του παρόντος κανονισμού, κατά πλάτος, καθ' ύψος και κατά μήκος, ελέγχεται σύμφωνα με τις γενικές απαιτήσεις που καθορίζονται στις παραγράφους 2.8 έως 2.10, 2.14 και 5.4 του παρόντος κανονισμού.
 Οι μετρούμενες τιμές όσον αφορά τις αποστάσεις πρέπει να πληρούν τις επιμέρους προδιαγραφές που ισχύουν για κάθε είδος φανών.
 1.2. Ορατότητα φανών
 1.2.1. Οι γωνίες γεωμετρικής ορατότητας ελέγχονται σύμφωνα με την παράγραφο 2.13 του παρόντος κανονισμού.
 Οι τιμές που μετριώνται για τις γωνίες πρέπει να πληρούν τις επιμέρους προδιαγραφές που ισχύουν για κάθε είδος φανών, επιτρέπεται όμως τα όρια των γωνιών να αποκλίνουν κατά ±3o όπως προβλέπεται στην παράγραφο 5.3 για την τοποθέτηση των διατάξεων φωτεινής σηματοδότησης.
 1.2.2. Η ορατότητα του ερυθρού φωτός προς τα εμπρός και του λευκού φωτός προς τα πίσω ελέγχεται σύμφωνα με την παράγραφο 5.10 του παρόντος κανονισμού.
 1.3. Ευθυγράμμιση των προβολέων δέσμης διασταύρωσης και των εμπρόσθιων φανών ομίχλης της τάξης «F3» προς τα εμπρός
 1.3.1. Αρχική κλίση προς τα κάτω
 Η αρχική κλίση προς τα κάτω κλίση της αποκοπής της δέσμης διασταύρωσης και της τάξης «F3» εμπρόσθιων φανών ομίχλης καθορίζεται στην πινακίδα όπως απαιτείται και απεικονίζεται στο παράρτημα 7.
 Εναλλακτικά, ο κατασκευαστής μπορεί να θέτει τον αρχικό στόχο σε μια τιμή διαφορετική από την απεικονιζόμενη όταν μπορεί να αποδείξει ότι είναι αντιπροσωπευτική του εγκεκριμένου τύπου κατόπιν δοκιμών σύμφωνα με τις διαδικασίες που περιλαμβάνονται στο παράρτημα 6 και συγκεκριμένα στην παράγραφο 4.1.
 1.3.2. Μεταβολή της κλίσης με το φορτίο
 Η μεταβολή της προς τα κάτω κλίσης της δέσμης


text:
διασταύρωσης ως συνάρτηση των συνθηκών φόρτωσης που διευκρινίζεται στο παρόν τμήμα παραμένει εντός του ακόλουθου φάσματος τιμών:
 0,2 % έως 2,8 %
 για προβολέα τοποθετημένο σε ύψος h < 0,8·
 0,2 % έως 2,8 %
 για προβολέα τοποθετημένο σε ύψος 0,8 ≤ h ≤ 1· ή
 0,7 % έως 3,3 %
 (σύμφωνα με την περιοχή-στόχο που επιλέγεται από τον κατασκευαστή κατά την έγκριση)
 0,7 % έως 3,3 %
 για προβολέα τοποθετημένο σε ύψος 1 < h ≤ 1,2 m·
 1,2 % έως 3,8 %
 για προβολέα τοποθετημένο σε ύψος h > 1,2 m.
 Στην περίπτωση εμπρόσθιου φανού ομίχλης της τάξης «F3» με (μία) φωτεινή(-ές) πηγή(-ές) που έχει συνολική αντικειμενική φωτεινή ροή, η οποία υπερβαίνει 2 000 lumen, η εκτροπή της κάτωθεν κλίσης ως συνάρτηση των συνθηκών φόρτωσης πρέπει να παραμένει εντός του ακόλουθου φάσματος τιμών:
 0,7 % έως 3,3 %
 για εμπρόσθιο φανό ομίχλης τοποθετημένο σε ύψος h ≤ 0,8·
 1,2 % έως 3,8 %
 για εμπρόσθιο φανό ομίχλης τοποθετημένο σε ύψος h > 0,8 m
 Παρατίθενται εν συνεχεία οι καταστάσεις φόρτωσης που πρέπει να χρησιμοποιούνται, όπως προβλέπονται στο παράρτημα 5 του παρόντος κανονισμού, με την κατάλληλη ρύθμιση για κάθε σύστημα.
 1.3.2.1.
 Οχήματα κατηγορίας M1:
 Παράγραφος 2.1.1.1.
 Παράγραφος 2.1.1.6. λαμβάνοντας υπόψη την
 Παράγραφο 2.1.2.
 1.3.2.2.
 Οχήματα κατηγορίας M2 και M3:
 Παράγραφος 2.2.1.
 Παράγραφος 2.2.2.
 1.3.2.3.
 Οχήματα κατηγορίας N με πλατφόρμες φόρτωσης:
 Παράγραφος 2.3.1.1.
 Παράγραφος 2.3.1.2.
 1.3.2.4.
 Οχήματα κατηγορίας N χωρίς πλατφόρμες φόρτωσης:
 1.3.2.4.1.
 Έλκοντα οχήματα για ημιρυμουλκούμενα:
 Παράγραφος 2.4.1.1.
 Παράγραφος 2.4.1.2.
 1.3.2.4.2.
 Ελκτικά οχήματα για ρυμουλκούμενα:
 Παράγραφος 2.4.2.1.
 Παράγραφος 2.4.2.2.
 1.4. Ηλεκτρικές συνδέσεις και ενδεικτικά
 Οι ηλεκτρικές συνδέσεις ελέγχονται ανάβοντας κάθε φανό που τροφοδοτείται από το ηλεκτρικό σύστημα του οχήματος.
 Οι φανοί και τα ενδεικτικά λειτουργούν σύμφωνα με τις διατάξεις των παραγράφων 5.11. έως 5.14. του παρόντος κανονισμού καθώς και τις επιμέρους προδιαγραφές κάθε φανού.
 1.5. Εντάσεις φωτός
 1.5.1. Προβολείς δέσμης πορείας
 Η συνολική μέγιστη ένταση των προβολέων δέσμης πορείας ελέγχεται με τη διαδικασία που περιγράφεται στην παράγραφο 6.1.9.2. του παρόντος κανονισμού. Η προκύπτουσα τιμή πρέπει να πληροί την απαίτηση της παραγράφου 6.1.9.1. του παρόντος κανονισμού.
 1.6. Η παρουσία, ο αριθμός, το χρώμα, η διάταξη και, κατά περίπτωση, η κατηγορία των φανών ελέγχονται με οπτική επιθεώρηση των φανών και των σημάνσεών τους.
 Τα χαρακτηριστικά αυτά πρέπει να πληρούν τις απαιτήσεις των παραγράφων 5.15 και 5.16. καθώς και των επιμέρους προδιαγραφών κάθε φανού.
 ΠΑΡΑΡΤΗΜΑ 10
 ΠΑΡΑΔΕΙΓΜΑΤΑ ΕΠΙΛΟΓΩΝ ΦΩΤΕΙΝΩΝ ΠΗΓΩΝ
 ΠΑΡΑΡΤΗΜΑ 11
 ΟΡΑΤΟΤΗΤΑ ΣΗΜΑΝΣΕΩΝ ΕΥΔΙΑΚΡΙΤΟΤΗΤΑΣ ΠΡΟΣ ΤΑ ΠΙΣΩ, ΕΜΠΡΟΣ ΚΑΙ ΠΛΑΓΙΩΣ ΤΟΥ ΟΧΗΜΑΤΟΣ
 (βλέπε παράγραφο 6.21.5 του παρόντος κανονισμού)
 Σχήμα 1a
 Οπίσθιες
 Σχήμα 1β
 Εμπρός (μόνον ρυμουλκούμενα)
 Εικόνα 2
 Πλευρικές
 ΠΑΡΑΡΤΗΜΑ 12
 Συνθήκες αυτόματης λειτουργίας των προβολέων δέσμης διασταύρωσης (1)
 Φως περιβάλλοντος εκτός του οχήματος (2)
 Προβολείς δέσμης διασταύρωσης
 Χρόνος απόκρισης
 μικρότερο από 1 000 lux
 ON
 έως 2 δευτερόλεπτα
 μεταξύ 1 000 lux και 7 000 lux
 στη διακριτική ευχέρεια του κατασκευαστή
 στη διακριτική ευχέρεια του κατασκευαστή
 πάνω από 7 000 lux
 Εκτός λειτουργίας
 πάνω από 5 δευτερόλεπτα αλλά όχι πάνω από 300 δευτερόλεπτα
 (1) Η συμμόρφωση με τις προϋποθέσεις αυτές αποδεικνύεται από τον αιτούντα, μέσω εξομοίωσης ή άλλων μέσων επαλήθευσης


text:
 16.7.2008
 EL
 Επίσημη Εφημερίδα της Ευρωπαϊκής Ένωσης
 L 188/32
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου της ΟΕΕ/ΗΕ, TRANS/WP.29/343 που διατίθεται στην ακόλουθη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 21 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατ’ αξεις για την έγκριση των οχημάτων όσον αφορά τον εσωτερικό τους εξοπλισμό
 Ενσωματώνει όλο το έγκυρο κείμενο έως:
 Συμπλήρωμα 3 στη σειρά τροποποιήσεων 01 — ημερομηνία έναρξης ισχύος: 31 Ιανουαρίου 2003
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται στον εσωτερικό εξοπλισμό επιβατηγών οχημάτων όσον αφορά:
 1.1
 τα εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως:
 1.2
 τη διευθέτηση των οργάνων χειρισμού·
 1.3
 την οροφή ή την οροφή που ανοίγει·
 1.4
 το ερεισίνωτο και το οπίσθιο τμήμα των καθισμάτων·
 1.5
 τα ηλεκτροκίνητα παράθυρα, τα συστήματα φύλλου οροφής και τα διαχωριστικά συστήματα.
 2. ΟΡΙΣΜΟΙ
 Για τους σκοπούς της παρούσας οδηγίας
 2.1.
 ως «έγκριση οχήματος» νοείται η έγκριση ενός τύπου οχήματος όσον αφορά τον εσωτερικό του εξοπλισμό·
 2.2.
 ως «τύπος οχήματος» όσον αφορά τον εσωτερικό εξοπλισμό του χώρου επιβατών νοούνται οχήματα της κατηγορίας Μ1 τα οποία δεν διαφέρουν μεταξύ τους ως προς σημαντικά σημεία όπως:
 2.2.1.
 τις γραμμές των κατασκευαστικών υλικών του αμαξώματος που αποτελεί το χώρο επιβατών·
 2.2.2.
 τη διευθέτηση των οργάνων χειρισμού·
 2.2.3.
 την αποτελεσματικότητα του συστήματος προστασίας, αν ο αιτών επιλέξει την περιοχή αναφοράς εντός της περιοχής προσκρούσεως της κεφαλής που προσδιορίζεται σύμφωνα με το παράρτημα VIII (δυναμική αξιολόγηση).
 2.2.3.1.
 Τα οχήματα που διαφέρουν μόνον ως προς την αποτελεσματικότητα του(των) προστατευτικού(ών) συστήματος(συστημάτων) ανήκουν στον ίδιο τύπο οχήματος αν παρέχουν προστασία των επιβατών ίδια ή καλύτερη συγκριτικά με το σύστημα ή το όχημα που έχει υποβληθεί στην αρμόδια για τη διεξαγωγή των δοκιμών έγκρισης τεχνική υπηρεσία.
 2.3.
 ως «περιοχή αναφοράς» νοείται η περιοχή προσκρούσεως της κεφαλής όπως ορίζεται στο παράρτημα I του παρόντος κανονισμού, ή κατ’ επιλογήν του κατασκευαστή, σύμφωνα με το παράρτημα VIII, εκτός: (βλέπε παράρτημα X, Επεξηγηματικές σημειώσεις, σημεία 2.3. και 2.3.1.)
 2.3.1.
 της επιφανείας που ορίζεται από την οριζόντιο προς τα εμπρός προβολή ενός κύκλου που περιγράφει τα εξωτερικά όρια του οργάνου χειρισμού διευθύνσεως, επαυξημένου κατά μία περιφερειακή ταινία πλάτους 127 mm: η επιφάνεια αυτή ορίζεται προς τα κάτω από το οριζόντιο επίπεδο που εφάπτεται στο κατώτερο άκρο του οργάνου χειρισμού διευθύνσεως όταν αυτό ευρίσκεται σε θέση πορείας σε ευθεία γραμμή (βλέπε παράρτημα X, Επεξηγηματικές σημειώσεις, σημεία 2.3. και 2.3.1.)·
 2.3.2.
 του τμήματος της επιφανείας του πίνακα οργάνων που περιέχεται μεταξύ της περιοχής που ορίζεται στο σημείο 2.3.1. και του πλησιεστέρου εσωτερικού πλευρικού τοιχώματος του οχήματος- η περιοχή αυτή περιορίζεται προς τα κάτω από το οριζόντιο επίπεδο το εφαπτόμενο στο κατώτατο άκρο του οργάνου χειρισμού του συστήματος διευθύνσεως· και (βλέπε παράρτημα X, Επεξηγηματικές σημειώσεις, στοιχεία 2.3. και 2.3.1.)
 2.3.3.
 των πλευρικών ορθοστατών του αλεξινέμου (βλέπε παράρτημα X, Επεξηγηματικές σημειώσεις, στοιχεία 2.3. και 2.3.1.)·
 2.4.
 ως «επίπεδο του πίνακα οργάνων» νοείται η γραμμή που ορίζεται από τα


text:
σημεία επαφής των κατακορύφων εφαπτομένων στον πίνακα οργάνων· (βλέπε παράρτημα X, Επεξηγηματικές σημειώσεις, σημείο 2.4.)·
 2.5.
 ως «οροφή» νοείται το ανώτερο τμήμα του οχήματος το οποίο εκτείνεται από το ανώτερο άκρο του αλεξινέμου ως το ανώτερο άκρο του οπισθίου παραθύρου και περιοριζομένου πλευρικώς από τον ανώτερο σκελετό των πλευρικών τοιχωμάτων· (βλέπε παράρτημα X, Επεξηγηματικές σημειώσεις, σημείο 2.5)·
 2.6.
 ως «γραμμή ζώνης» νοείται η γραμμή που ορίζεται από το κατώτερο εμφανές περίγραμμα των πλευρικών υαλοπινάκων του οχήματος·
 2.7.
 ως «όχημα με πτυσσόμενη οροφή» νοείται ένα όχημα το οποίο δύναται να μην παρουσιάζει σε ορισμένες περιπτώσεις κανένα άκαμπτο σημείο του αμαξώματος υπεράνω της γραμμής ζώνης εκτός των ορθοστατών της οροφής ή/και των αψίδων ασφαλείας ή/και των σημείων αγκίστρωσης της ζώνης (βλέπε παράρτημα X, Επεξηγηματικές σημειώσεις, στοιχεία 2.5. και 2.7.)
 2.8.
 ως «όχημα με ανοιγόμενη οροφή» νοείται ένα όχημα του οποίου μόνο η οροφή ή ένα τμήμα αυτής δύναται να αναδιπλωθεί ή να ανοιχθεί ή να συρθεί και το οποίο αφήνει να υπάρχουν υπεράνω της γραμμής ζώνης δομικά στοιχεία του οχήματος (βλέπε παράρτημα X, Επεξηγηματικές σημειώσεις, σημείο 2.5.)·
 2.9.
 ως «πτυσσόμενο κάθισμα» νοείται ένα βοηθητικό κάθισμα που προορίζεται για περιστασιακή χρήση και το οποίο συνήθως διπλώνεται όταν δεν χρησιμοποιείται·
 2.10.
 ως «σύστημα προστασίας» νοούνται οι εσωτερικές στερεώσεις και οι μηχανισμοί που αποσκοπούν στη συγκράτηση των επιβατών·
 2.11.
 «τύπος συστήματος προστασίας» νοείται μια κατηγορία συστημάτων προστασίας που δεν παρουσιάζουν ουσιώδεις διαφορές μεταξύ τους ως προς:
 2.11.1.
 την τεχνολογία τους·
 2.11.2.
 τη γεωμετρία τους·
 2.11.3.
 τα υλικά από τα οποία είναι κατασκευασμένα.
 2.12.
 ως «ηλεκτροκίνητα παράθυρα» νοούνται τα παράθυρα που κλείνουν με παροχή ενέργειας από το όχημα·
 2.13.
 ως «ηλεκτροκίνητα συστήματα φύλλου οροφής» νοούνται τα κινητά φύλλα οροφής οχήματος τα οποία κλείνουν, είτε συρόμενα είτε ανακλινόμενα, με παροχή ενέργειας από το όχημα και στα οποία δεν περιλαμβάνονται τα συστήματα πτυσσόμενης οροφής οχημάτων·
 2.14.
 ως «ηλεκτροκίνητα διαχωριστικά συστήματα» νοούνται τα συστήματα τα οποία χωρίζουν το χώρο επιβατών επιβατηγού αυτοκινήτου σε δύο τουλάχιστον μέρη και τα οποία κλείνουν με παροχή ενέργειας από το όχημα·
 2.15.
 ως «άνοιγμα» νοείται το μέγιστο ελεύθερο διάκενο μεταξύ του υψηλότερου ή του εμπρόσθιου άκρου, ανάλογα με τη φορά του κλεισίματος, ενός ηλεκτροκίνητου παραθύρου, διαχωριστικού ή φύλλου οροφής και του δομικού σημείου του οχήματος που αποτελεί τα όρια του παραθύρου, του διαχωριστικού ή του φύλλου οροφής, παρατηρούμενο από το εσωτερικό του οχήματος ή, εάν πρόκειται για διαχωριστικό σύστημα, παρατηρούμενο από το οπίσθιο μέρος του χώρου επιβατών.
 Για τη μέτρηση του ανοίγματος τοποθετείται εντός αυτού κυλινδρική δοκιμαστική ράβδος (χωρίς άσκηση δύναμης) κατά κανόνα καθέτως προς το παράθυρο, το φύλλο οροφής ή το διαχωριστικό, όπως φαίνεται στο σχήμα 1 του παραρτήματος 9, από το εσωτερικό του οχήματος ή, κατά περίπτωση, από το οπίσθιο μέρος του χώρου επιβατών.
 2.16.
 «Κλειδί»
 2.16.1.
 «κλειδί ανάφλεξης» νοείται ο μηχανισμός που λειτουργεί την τροφοδοσία ηλεκτρικού ρεύματος που απαιτείται για τη λειτουργία της μηχανής ή του κινητήρα του οχήματος· Ο εν λόγω ορισμός δεν αποκλείει μη μηχανική διάταξη.
 2.16.2.
 ως «ηλεκτρικό κλειδί» νοείται ο μηχανισμός που επιτρέπει την παροχή ηλεκτρικής ενέργειας στα ηλεκτρικά συστήματα του οχήματος· Το κλειδί αυτό μπορεί να


text:
είναι το κλειδί ανάφλεξης. Ο εν λόγω ορισμός δεν αποκλείει μη μηχανική διάταξη.
 2.17.
 ως «αερόσακος» νοείται ένας μηχανισμός που είναι εγκατεστημένος ώστε να ενεργεί συμπληρωματικώς προς τις ζώνες ασφαλείας και τα συστήματα συγκράτησης σε οχήματα με κινητήρα, π.χ. συστήματα που στην περίπτωση σοβαρής προσκρούσεως του οχήματος αναπτύσσουν αυτόματα μια εύκαμπτη δομή η οποία αποσκοπεί να περιορίσει, μέσω της συμπίεσης του αερίου που περιέχει, τη σοβαρότητα των επαφών ενός ή περισσότερων μερών ενός επιβάτη του οχήματος με το εσωτερικό του χώρου επιβατών.
 2.18.
 ως «οξεία ακμή» νοείται μια ακμή άκαμπτου υλικού με ακτίνα καμπυλότητας κάτω των 2,5 mm, εκτός της περιπτώσεως προεξοχών μικρότερων των 3,2 mm, μετρούμενων από τον πίνακα σύμφωνα με τη διαδικασία που περιγράφεται στο σημείο 1 του παραρτήματος VI. Σε αυτήν την περίπτωση, δεν θα εφαρμόζεται η ελάχιστη ακτίνα καμπυλότητας, εφόσον το ύψος της προεξοχής δεν υπερβαίνει το ήμισυ του πλάτους της και οι ακμές της είναι στρογγυλοποιημένες (βλέπε παράρτημα X, Επεξηγηματικές σημειώσεις,σημείο 2.18.)
 3. ΑΙΤΗΣΗ ΓΙΑ ΕΓΚΡΙΣΗ
 3.1. Η αίτηση για την έγκριση κάποιου τύπου οχήματος όσον αφορά τον εσωτερικό εξοπλισμό θα υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
 3.2. Η αίτηση συνοδεύεται από τα παρακάτω έγγραφα εις τριπλούν και από τα εξής στοιχεία:
 λεπτομερής περιγραφή του τύπου οχήματος όσον αφορά τα αναφερόμενα στο σημείο 2.2. τμήματα, συνοδευόμενη από φωτογραφία ή ανεπτυγμένη όψη του χώρου επιβατών. Πρέπει να αναφέρονται οι αριθμοί ή/και τα σύμβολα που χαρακτηρίζουν τον τύπο του οχήματος.
 3.3. Στην τεχνική υπηρεσία που είναι αρμόδια για τη διεξαγωγή δοκιμών έγκρισης πρέπει να προσκομίζονται τα εξής:
 3.3.1.
 κατ’ επιλογή του κατασκευαστή, είτε ένα όχημα αντιπροσωπευτικό του προς έγκριση τύπου οχήματος, είτε το (ή τα) θεωρούμενο(α) ως βασικό(α) τμήμα(τα) του οχήματος για τους ελέγχους και τις δοκιμές που προβλέπονται στον παρόντα κανονισμό·
 3.3.2.
 ορισμένα εξαρτήματα και ορισμένα δείγματα των χρησιμοποιημένων υλικών, εφόσον ζητηθούν από την εν λόγω υπηρεσία.
 4. ΕΓΚΡΙΣΗ
 4.1. Αν το όχημα που υποβάλλεται προς έγκριση σύμφωνα με τον παρόντα κανονισμό πληροί τις προδιαγραφές του σημείου 5 παρακάτω, χορηγείται έγκριση του συγκεκριμένου τύπου οχήματος.
 4.2. Σε κάθε εγκεκριμένο τύπο οχήματος εκχωρείται αριθμός έγκρισης. Τα πρώτα δύο ψηφία του (προς το παρόν 01 που αντιστοιχούν στη σειρά 01 των τροποποιήσεων που τέθηκε σε ισχύ την 26η Απριλίου 1986) υποδηλώνουν τη σειρά των τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις του κανονισμού κατά τη στιγμή της έκδοσης της έγκρισης. Το ίδιο συμβαλλόμενο μέρος δεν θα εκχωρεί τον ίδιο αριθμό σε άλλον τύπο οχήματος.
 4.3. Η ανακοίνωση της έγκρισης ή της επέκτασης ή της απόρριψης ή της ανάκλησης της έγκρισης ή της οριστικής παύσης της κατασκευής ενός τύπου οχήματος σύμφωνα με τον κανονισμό κοινοποιείται στα συμβαλλόμενα στη συμφωνία μέρη που εφαρμόζουν τον παρόντα κανονισμό μέσω εντύπου σύμφωνα με το υπόδειγμα στο παράρτημα II του παρόντος κανονισμού.
 4.4. Σε κάθε όχημα που συμφωνεί με εγκρκριμένο βάσει του παρόντος κανονισμού τύπο οχήματος τοποθετείται σε εμφανές σημείο και εύκολα προσπελάσιμο το οποίο καθορίζεται στο έντυπο της αίτησης, διεθνές σήμα έγκρισης που αποτελείται από:
 4.4.1.
 έναν κύκλο γύρω από το γράμμα «E» ακολουθούμενο


text:
από τον διακριτικό αριθμό της χώρας που χορήγησε την έγκριση (1)·
 4.4.2.
 τον αριθμό του παρόντος κανονισμού ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που αναφέρεται στο σημείο 4.4.1. ανωτέρω·
 4.5. Αν το όχημα είναι σύμφωνο με εγκεκριμένο τύπο οχήματος βάσει ενός ή περισσοτέρων κανονισμών που προσαρτώνται στη συμφωνία, στη χώρα η οποία χορήγησε την έγκριση βάσει του παρόντος κανονισμού, δεν απαιτείται η επανάληψη του συμβόλου που προβλέπεται στο σημείο 4.4.1· σε αυτήν την περίπτωση ο αριθμός του κανονισμού και οι αριθμοί της έγκρισης, καθώς επίσης τα επιπλέον σύμβολα όλων των κανονισμών βάσει των οποίων χορηγήθηκε η έγκριση στη χώρα που χορήγησε την έγκριση βάσει του παρόντος κανονισμού τοποθετούνται σε κάθετες στήλες στα δεξιά του συμβόλου που προβλέπεται στο σημείο 4.4.1. ανωτέρω.
 4.6. Το σήμα έγκρισης είναι ευανάγνωστο και ανεξίτηλο.
 4.7. Το σήμα έγκρισης τοποθετείται κοντά ή πάνω στην πινακίδα με τα στοιχεία του οχήματος που τοποθετείται από τον κατασκευαστή.
 4.8. Στο παράρτημα III του παρόντος κανονισμού παρέχονται παραδείγματα διατάξεων σημάτων έγκρισης.
 5. ΠΡΟΔΙΑΓΡΑΦΕΣ
 5.1. Εμπρόσθια εσωτερικά τμήματα του χώρου επιβατών που ευρίσκονται υπεράνω του επιπέδου του πίνακα οργάνων, έμπροσθεν των σημείων Η των εμπροσθίων θέσεων, εξαιρέσει των πλευρικών θυρών.
 5.1.1. Η περιοχή αναφοράς που ορίζεται στο σημείο 2.3 δεν πρέπει να περιέχει ούτε επικίνδυνη ανωμαλία, ούτε οξεία ακμή ικανή να αυξήσει τον κίνδυνο ή τη σοβαρότητα του τραυματισμού των επιβατών. Αν η περιοχή προσκρούσεως της κεφαλής καθορίζεται σύμφωνα με το παράρτημα I, τα εξαρτήματα τα αναφερόμενα στα σημεία 5.1.2 έως 5.1.6, θεωρούνται ως ικανοποιητικά αν ανταποκρίνονται στις προδιαγραφές των σημείων αυτών. Αν η περιοχή προσκρούσεως της κεφαλής καθορίζεται σύμφωνα με το παράρτημα VIII, εφαρμόζονται οι προδιαγραφές του σημείου 5.1.7 (βλέπε παράρτημα X, Επεξηγηματικές σημειώσεις, σημείο 5.1.1.).
 5.1.2. Τα τμήματα του οχήματος τα οποία ευρίσκονται εντός της περιοχής αναφοράς, εκτός εκείνων που δεν ανήκουν στον πίνακα οργάνων και τα οποία κείνται σε απόσταση μικρότερη των 10 cm από υάλινες επιφάνειες, πρέπει να είναι ικανά να απορροφήσουν την ενέργεια όπως ορίζεται στο παράρτημα IV του παρόντος κανονισμού. Δεν λαμβάνονται επίσης υπόψη τα τμήματα τα οποία ευρίσκονται στην περιοχή αναφοράς και πληρούν ταυτοχρόνως τις δύο ακόλουθες προϋποθέσεις (βλέπε παράρτημα X, Επεξηγηματικές σημειώσεις, σημείο 5.1.2.):
 5.1.2.1.
 αν κατά τη διάρκεια της πραγματοποιούμενης δοκιμής κατά τις προδιαγραφές του παραρτήματος 4 του παρόντος κανονισμού, το εκκρεμές συναντά τμήματα που ευρίσκονται εκτός της περιοχής αναφοράς· και
 5.1.2.2.
 αν τα τμήματα αυτά κείνται σε απόσταση μικρότερη των 10 cm από τα τμήματα που συναντούν το εκκρεμές και ευρίσκονται εκτός της περιοχής αναφοράς, της αποστάσεως αυτής μετρούμενης επί της επιφανείας της περιοχής αναφοράς.
 Ο τυχόν υπάρχων μεταλλικός σκελετός ο οποίος χρησιμεύει ως στήριγμα δεν πρέπει να παρουσιάζει προεξέχουσα ακμή.
 5.1.3. Το κατώτερο άκρο του πίνακα οργάνων στην περίπτωση κατά την οποία δεν πληροί τις αναφερόμενες στο σημείο 5.1.2 προϋποθέσεις, πρέπει να είναι στρογγυλεμένο, και η ακτίνα καμπυλότητας να μην είναι μικρότερη των 19 mm (βλέπε παράρτημα X, Επεξηγηματικές σημειώσεις, σημείο 5.1.3.).
 5.1.4. Οι διακόπτες, οι μοχλοί κλπ. από άκαμπτα υλικά που σχηματίζουν προεξοχές και απέχουν 3,2 mm έως 9,5 mm


text:
ως προς τον πίνακα, της αποστάσεως μετρούμενης σύμφωνα με την υποδεικνυόμενη στο παράρτημα VI μέθοδο, πρέπει να έχουν τουλάχιστον μία εγκάρσια διατομή επιφανείας 2 cm2, μετρούμενης σε απόσταση 2,5 mm σε σχέση προς το πλέον προεξέχον σημείο με στρογγυλεμένα άκρα και ακτίνα καμπυλότητας τουλάχιστον 2,5 mm (βλέπε παράρτημα X, Επεξηγηματικές σημειώσεις, σημείο 5.1.4).
 5.1.5. Αν τα εξαρτήματα προεξέχουν πλέον των 9,5 mm από την επιφάνεια του πίνακα οργάνων, πρέπει να έχουν σχεδιασθεί και κατασκευασθεί κατά τέτοιο τρόπο ώστε να δύνανται να καλύπτονται από την επιφάνεια του πίνακα οργάνων, μέχρι του σημείου ώστε να μη δημιουργούν προεξοχές πλέον των 9,5 mm ή να αποσπώνται υπό την επίδραση μιας οριζοντίου διαμήκους δυνάμεως κατευθυνόμενης προς τα εμπρός 37,8 Dan εφαρμοζόμενης δι’ ενός μοχλού με επίπεδο άκρο, διαμέτρου 50 mm κατά μέγιστο όριο· στη δεύτερη περίπτωση δεν πρέπει να υπάρχουν προεξοχές μεγαλύτερες των 9,5 mm· η διατομή που πραγματοποιήθηκε σε απόσταση 6,5 mm κατά μέγιστο όριο από του σημείου του πλέον προεξέχοντος πρέπει να έχει μία επιφάνεια τουλάχιστον 6,50 cm2 (βλέπε παράρτημα X, Επεξηγηματικές σημειώσεις, σημείο 5.1.5.).
 5.1.6. Στην περίπτωση προεξοχής που αποτελείται από εξάρτημα που έχει κατασκευαστεί από εύκαμπτο υλικό σκληρότητας μικρότερης των 50 shore A το οποίο έχει τοποθετηθεί επί άκαμπτου υποστηρίγματος, οι προδιαγραφές των στοιχείων 5.1.4 και 5.1.5 δεν εφαρμόζονται παρά για το άκαμπτο υποστήριγμα, ή θα αποδεικνύεται μέσω επαρκών δοκιμών σύμφωνα με τη διαδικασία που περιγράφεται στο παράρτημα IV ότι το μαλακό υλικό σκληρότητας μικρότερης των 50 shore A δεν θα κόβεται ώστε να έρχεται σε επαφή με το υποστήριγμα κατά τη διάρκεια της συγκεκριμένης δοκιμής πρόσκρουσης. Σε αυτήν την περίπτωση δεν εφαρμόζονται οι προδιαγραφές περί ακτίνας (βλέπε παράρτημα X, Επεξηγηματικές σημειώσεις, σημείο 5.1.6.)
 5.1.7. Θα ισχύουν τα ακόλουθα στοιχεία:
 5.1.7.1.
 Αν το σύστημα προστασίας του τύπου οχήματος δεν είναι ικανό να αποτρέψει την επαφή των κεφαλών των επιβαινόντων που ορίζεται στο σημείο 1.2.1. του παρατήματος VIII με τον πίνακα οργάνων, και καθορίζεται δυναμική περιοχή αναφοράς σύμφωνα με το παράρτημα VIII,οι προδιαγραφές των σημείων 5.1.2. έως 5.1.6. ισχύουν μόνον για τα τμήματα που βρίσκονται σε αυτήν την περιοχή.
 Τα τμήματα σε άλλες περιοχές του ταμπλό επάνω από το επίπεδο του πίνακα οργάνων, αν μπορούν να έλθουν σε απαφή με σφαίρα διαμέτρου 165 mm, θα είναι τουλάχιστον στρογγυλοποιημένα.
 5.1.7.2.
 Αν το σύστημα προστασίας του τύπου οχήματος είναι ικανό να αποτρέψει την επαφή των κεφαλών των επιβαινόντων που ορίζεται στο σημείο 1.2.1. του παρατήματος VIII με τον πίνακα οργάνων, και κατά συνέπεια δεν είναι δυνατός ο καθορισμός περιοχής αναφοράς, οι προδιαγραφές των σημείων 5.1.2. έως 5.1.6. δεν είναι εφαρμοστέες στον συγκεκριμένο τύπο οχήματος.
 Τα τμήματα του ταμπλό επάνω από το επίπεδο του πίνακα οργάνων, μπορούν να έλθουν σε απαφή από σφαίρα διαμέτρου 165 mm, θα είναι τουλάχιστον στρογγυλοποιημένα.
 5.2. Εμπρόσθια εσωτερικά τμήματα του χώρου επιβατών που ευρίσκονται κάτωθεν του επιπέδου του πίνακα οργάνων και έμπροσθεν των σημείων Η των εμπροσθίων θέσεων, εξαιρέσει των πλευρικών θυρών και των ποδοπλήκτρων.
 5.2.1. Εξαιρουμένων των ποδοπλήκτρων και των στερεώσεών τους ως και των εξαρτημάτων που δεν δύνανται να έρχονται σε επαφή μετά του περιγραφομένου στο παράρτημα


text:
VII συστήματος και χρησιμοποιούμενου σύμφωνα με την καθοριζόμενη διαδικασία στο ίδιο παράρτημα, τα αναφερόμενα στο σημείο 5.2 εξαρτήματα, όπως διακόπτες, κλειδί, ανάφλεξης κλπ, πρέπει να πληρούν τις προδιαγραφές των σημείων 5.1.4 έως 5.1.6 ανωτέρω.
 5.2.2. Το χειρόφρενο, εφόσον ευρίσκεται επί του πίνακα οργάνων ή κάτωθεν αυτού, πρέπει να τοποθετείται κατά τέτοιο τρόπο ώστε, όταν ευρίσκεται σε θέση ηρεμίας, να μην είναι δυνατόν να πλήξει τον επιβαίνοντα σε περίπτωση μετωπικής συγκρούσεως. Αν ο όρος αυτός δεν τηρηθεί η επιφάνεια του μοχλού πρέπει να πληροί τις αναφερόμενες στο σημείο 5.3.2.3 κατωτέρω προϋποθέσεις (βλέπε παράρτημα X, Επεξηγηματικές σημειώσεις, σημείο 5.2.2.).
 5.2.3. Το τραπεζίδιο για την τοποθέτηση αντικειμένων ή άλλα ανάλογα στοιχεία πρέπει να έχουν σχεδιασθεί και κατασκευασθεί κατά τέτοιο τρόπο ώστε σε καμιά περίπτωση τα υποστηρίγματα να μην έχουν σε καμία περίπτωση προεξέχουσες ακμές και να ανταποκρίνονται στη μία ή στην άλλη των ακολούθων προϋποθέσεων (βλέπε παράρτημα X, Επεξηγηματικές σημειώσεις, σημείο 5.2.3.):
 5.2.3.1.
 Το τμήμα προς το εσωτερικό του οχήματος πρέπει να έχει επιφάνεια ύψους τουλάχιστον 25 mm, τα άκρα της οποίας να είναι στρογγυλεμένα με ακτίνα καμπυλότητας τουλάχιστον 3,2 mm. Επί πλέον, η επιφάνεια αυτή πρέπει να αποτελείται ή να περιβάλλεται από υλικό που απορροφά την ενέργεια, όπως καθορίζεται στο παράρτημα IV του παρόντος κανονισμού, και δοκιμάζεται σύμφωνα με αυτό, με εφαρμοζόμενη πρόσκρουση σε οριζόντιο διαμήκη κατεύθυνση (βλέπε παράρτημα X, Επεξηγηματικές σημειώσεις, σημείο 5.2.3.1).
 5.2.3.2.
 Το τραπεζίδιο για την τοποθέτηση αντικειμένων ή άλλα ανάλογα στοιχεία πρέπει να δύνανται να αποσπώνται, να σχίζονται, να παραμορφώνονται αισθητά, να υποχωρούν υπό τη δράση μιας κατά μήκος οριζοντίου δυνάμεως 37,8 daN κατευθυνόμενης προς τα εμπρός και εφαρμοζόμενης δι’ ενός κυλίνδρου κατακόρυφου άξονος και διαμέτρου 110 mm χωρίς να δημιουργούνται επικίνδυνα στοιχεία και χωρίς το άκρο του τραπεζιδίου να παρουσιάζει επικίνδυνες ακμές. Η δύναμη αυτή πρέπει να κατευθύνεται επί του πλέον ανθεκτικού τμήματος του τραπεζιδίου για την τοποθέτηση αντικειμένων ή του οποιουδήποτε άλλου αναλόγου σημείου (βλέπε παράρτημα X, Επεξηγηματικές σημειώσεις, σημείο 5.2.3.2).
 5.2.4. Όταν τα αναφερόμενα ανωτέρω εξαρτήματα περιέχουν τμήμα από υλικό με σκληρότητα μικρότερη των 50 shore A το οποίο έχει τοποθετηθεί επί ενός άκαμπτου υποστηρίγματος, οι ανωτέρω προδιαγραφές, εκτός εκείνων οι οποίες αναφέρονται στο παράρτημα IV σχετικά με την απορρόφηση της ενέργειας, δεν εφαρμόζονται παρά μόνο για το άκαμπτο υποστήριγμα ή θα μπορεί να αποδεικνύεται μέσω επαρκών δοκιμών σύμφωνα με τη διαδικασία που περιγράφεται στο παράρτημα IV ότι το μαλακό υλικό με σκληρότητα μικρότερη των 50 shore A δεν θα κόβεται ώστε να έρχεται σε επαφή με το υποστήριγμα κατά τη διάρκεια της συγκεκριμένης δοκιμής πρόσκρουσης. Σε αυτήν την περίπτωση δεν εφαρμόζονται οι προδιαγραφές περί ακτίνας.
 5.3. Άλλα εσωτερικά εξαρτήματα του χώρου επιβατών που κείνται έμπροσθεν του εγκάρσιου επιπέδου που διέρχεται διά της γραμμής αναφοράς του τοποθετημένου στις οπίσθιες θέσεις ανδρεικέλου (βλέπε παράρτημα X, Επεξηγηματικές σημειώσεις, σημείο 5.3).
 5.3.1. Πεδίο εφαρμογής
 Οι προδιαγραφές του σημείου 5.3.2 εφαρμόζονται στις χειρολαβές, μοχλού και κομβία χειρισμού καθώς επίσης και σε κάθε άλλο αντικείμενο το οποίο σχηματίζει προεξοχή που δεν αναφέρεται στα σημεία 5.1 και 5.2 (Βλέπε επίσης σημείο 5.3.2.2.)
 5.3.2. Προδιαγραφές
 Αν τα αναφερόμενα στο σημείο 5.3.1 αντικείμενα


text:
είναι τοποθετημένα κατά τέτοιο τρόπο ώστε να έρχονται σε επαφή με τους επιβάτες του οχήματος, πρέπει να πληρούν τις προδιαγραφές των σημείων 5.3.2.1 έως 5.3.4. Αν πλήττονται από μία σφαίρα διαμέτρου 165 mm και τα οποία ευρίσκονται υπεράνω του σημείου Η των εμπροσθίων θέσεων (βλέπε παράρτημα IV του παρόντος κανονισμού), έμπροσθεν του εγκάρσιου επιπέδου του διερχομένου διά της γραμμής αναφοράς του τοποθετημένου επί των οπισθίων θέσεων ανδρεικέλου, και στο εξωτερικό των καθοριζόμενων περιοχών στα σημεία 2.3.1 και 2.3.2, αυτές οι προδιαγραφές θα θεωρείται ότι πληρούνται αν (βλέπε παράρτημα X, Επεξηγηματικές σημειώσεις, σημείο 5.3.2.):
 5.3.2.1.
 η επιφάνεια τους τελειώνει σε στρογγυλεμένες ακμές, ενώ οι ακτίνες καμπυλότητας δεν δύναται να είναι μικρότερες των 3,2 mm (βλέπε παράρτημα X, Επεξηγηματικές σημειώσεις, σημείο 5.3.2.1)·
 5.3.2.2.
 οι μοχλοί και τα κομβία χειρισμού πρέπει να έχουν σχεδιασθεί και κατασκευασθεί κατά τέτοιο τρόπο ώστε, υπό την επίδραση μιας δυνάμεως 37,8 daN εφαρμοζόμενης προς τα εμπρός κατά τη διαμήκη οριζόντια διεύθυνση, η προεξοχή, στην πλέον δυσμενή θέση να οδηγείται σε απόσταση το πολύ 25 mm εκ της επιφανείας της πινακίδας ή τα συστήματα αυτά να αποσπώνται ή να διπλώνουν: σε αυτές τις δύο περιπτώσεις δεν πρέπει να υπάρχουν επικίνδυνες προεξοχές. Για τους μοχλούς χειρισμών των υαλοκαθαριστήρων είναι πάντως αποδεκτό, να προεξέχουν κατά 35 mm από την επιφάνεια του πίνακα (βλέπε παράρτημα X, Επεξηγηματικές σημειώσεις, σημείο 5.3.2.2)·
 5.3.2.3.
 Το χειρόφρενο, όταν είναι ανεργοποιημένο, και ο μοχλός ταχυτήτων όταν ευρίσκεται σε θέση εμπρόσθιας κινήσεως, πρέπει να έχουν οποιαδήποτε και αν είναι η θέση τους, εξαιρέσει των περιοχών που ορίζονται στα στοιχεία 2.3.1 και 2.3.2 και των κατωτέρω του επιπέδου του σημείου Η των εμπροσθίων θέσεων περιοχών, μία επιφάνεια τουλάχιστον 6 cm2, μετρούμενη επί της τομής της καθέτου στην οριζόντια διαμήκη διεύθυνση μέχρις αποστάσεως 6,5 mm εκ του πλέον προεξέχοντος τμήματος, των ακτίνων καμπυλότητας μη δυναμένων να είναι μικρότερων των 3,2 mm (βλέπε παράρτημα X, Επεξηγηματικές σημειώσεις, σημείο 5.3.2.3).
 5.3.3. Η προδιαγραφή του σημείου 5.3.2.3 δεν εφαρμόζεται στα χειρόφρενα που ευρίσκονται στο δάπεδο· τα χειρόρενα αυτά αν το ύψος της λαβής σε θέση χαλαρώσεως ευρίσκεται κάτωθεν ενός οριζοντίου επιπέδου διερχομένου διά του σημείου Η (βλέπε παράρτημα V του παρόντος κανονισμού) έχουν διατομή τουλάχιστον 6,5 cm2, μετρούμενη επί οριζόντιου επιπέδου μέχρις αποστάσεως 6,5 mm εκ του πλέον προεξέχοντος τμήματος (μετρούμενη προς την κάθετη κατεύθυνση). Η ακτίνα καμπυλότητας θα είναι τουλάχιστον 3,2 mm.
 5.3.4. Τα άλλα στοιχεία εξοπλισμού του οχήματος τα μη αναφερόμενα στα προηγούμενα σημεία όπως οι οδηγοί ολισθήσεως των καθισμάτων, συστήματα ρυθμίσεως του καθίσματος και του ερεισινώτου, συστήματα για την περιτύλιξη των ζωνών ασφαλείας, κλπ., δεν υπόκεινται σε καμιά προδιαγραφή, αν ευρίσκονται κάτωθεν ενός οριζοντίου επιπέδου διερχομένου διά του σημείου Η εκάστης θέσεως καθημένου, έστω και αν ο κάτοχος της θέσεως δύναται να έλθει σε επαφή με τα εν λόγω στοιχεία (βλέπε παράρτημα X, Επεξηγηματικές σημειώσεις, σημείο 5.3.4.).
 5.3.4.1. Τα εξαρτήματα που τοποθετούνται στην οροφή, αλλά δεν αποτελούν τμήμα της δομής της οροφής, όπως χειρολαβές στήριξης, λυχνίες και αλεξήλια, κλπ., έχουν ακτίνα καμπυλότητας τουλάχιστον 3,2 mm. Επιπλέον, το πλάτος των προεξεχόντων εξαρτημάτων θα είναι τουλάχιστον ίσο με την προεξοχή τους προς


text:
τα κάτω· εναλλακτικά, αυτά τα προεξέχοντα εξαρτήματα θα περνούν επιτυχώς τη δοκιμή απορρόφησης ενέργειας σύμφωνα με τις προδιαγραφές του παραρτήματος IV (βλέπε παράρτημα X, Επεξηγηματικές σημειώσεις, σημείο 5.3.4.1.).
 5.3.5. Αν τα εξαρτήματα που αναφέρονται ανωτέρω αποτελούν σημείο κατασκευασμένο από υλικό σκληρότητας μικρότερης των 50 shore A τοποθετημένο επί ενός άκαμπτου υποστηρίγματος, οι ανωτέρω προδιαγραφές δεν εφαρμόζονται παρά για το άκαμπτο υποστήριγμα, ή θα αποδεικνύεται μέσω επαρκών δοκιμών σύμφωνα με τη διαδικασία που περιγράφεται στο παράρτημα IV ότι το μαλακό υλικό σκληρότητας μικρότερης των 50 shore A δεν θα κόβεται ώστε να έρχεται σε επαφή με το υποστήριγμα κατά τη διάρκεια της συγκεκριμένης δοκιμής πρόσκρουσης. Σε αυτήν την περίπτωση δεν θα εφαρμόζονται οι προδιαγραφές περί ακτίνας.
 5.3.6. Επιπροσθέτως, τα ηλεκτροκίνητα παράθυρα και τα διαχωριστικά συστήματα οροφής και τα στοιχεία ελέγχου τους θα πληρούν τις προδιαγραφές του σημείου 5.8. κατωτέρω.
 5.4. Οροφή (βλέπε παράρτημα X, Επεξηγηματικές σημειώσεις, σημείο 5.4.)
 5.4.1. Πεδίο εφαρμογής
 5.4.1.1. Οι προδιαγραφές του σημείου 5.4.2 κατωτέρω εφαρμόζονται στο εσωτερικό τμήμα της οροφής.
 5.4.1.2. Οστόσο δεν εφαρμόζονται στα τμήματα της οροφής τα οποία δεν δύναται να εγγίζει σφαίρα διαμέτρου 165 mm.
 5.4.2. Προδιαγραφές
 5.4.2.1. Το εσωτερικό τμήμα οροφής δεν πρέπει να έχει στο τμήμα το κείμενο υπεράνω των επιβατών ή έμπροσθεν αυτών, επικίνδυνη ανωμαλία ή έντονη ακμή έχουσα διεύθυνση προς τα πίσω ή προς τα κάτω. Το πλάτος των τμημάτων που προεξέχουν δεν πρέπει να είναι κατώτερο του μεγέθους της προς τα κάτω προεξοχής και οι ακμές δεν πρέπει να παρουσιάζουν ακτίνα καμπυλότητας μικρότερη των 5 mm. Όσον αφορά όλως ιδιαιτέρως τις αψίδες ή τις άκαμπτες νευρώσεις, με την εξαίρεση του οδηγού ολισθήσεως της κεφαλίδας των υαλοπινάκων και των πλαισίων των θυρών, δεν πρέπει να παρουσιάζουν προς τα κάτω προεξοχή μεγαλύτερη των 19 mm (βλέπε παράρτημα X, Επεξηγηματικές σημειώσεις, σημείο 5.4.2.1.).
 5.4.2.2. Αν οι αψίδες ή οι νευρώσεις δεν πληρούν τις προϋποθέσεις του σημείου 5.4.2.1, πρέπει να είναι καλυμμένες με ένα υλικό ικανό να απορροφήσει την ενέργεια όπως εξειδικεύεται στο παράρτημα IV του παρόντος κανονισμού.
 5.4.2.3. Τα μεταλλικά σύρματα που εντείνουν την επένδυση της οροφής και τα πλαίσια των αλεξηλίων θα έχουν μέγιστη διάμετρο 5 mm ή θα δύνανται να απορροφούν την ενέργεια, σύμφωνα με το παράρτημα IV του παρόντος κανονισμού. Τα μη άκαμπτα στοιχεία των πλαισίων των αλεξηλίων θα πληρούν τις προδιαγραφές του σημείου 5.3.4.1. ανωτέρω.
 5.5. Οχήματα με ανοιγόμενη οροφή (βλέπε παράρτημα X, Επεξηγηματικές σημειώσεις, σημείο 5.5.)
 5.5.1. Προδιαγραφές
 5.5.1.1. Οι ακόλουθες προδιαγραφές, καθώς και οι του σημείου 5.4 ανωτέρω θα εφαρμόζονται επί οχημάτων με ανοιγόμενη οροφή εφόσον η οροφή αυτή είναι κλεισμένη.
 5.5.1.2. Επιπλέον, οι διατάξεις ανοίγματος και χειρισμών: (βλέπε παράρτημα X, Επεξηγηματικές σημειώσεις, σημεία 5.5.1.2., 5.5.1.2.1. και 5.5.1.2.2.):
 5.5.1.2.1.
 πρέπει να έχουν σχεδιασθεί και κατασκευασθεί κατά τέτοιο τρόπο ώστε να αποφεύγεται όσον είναι δυνατό μία ακούσια ή άτοπος λειτουργία (βλέπε παράρτημα X, Επεξηγηματικές σημειώσεις, σημεία 5.5.1.2., 5.5.1.2.1. και 5.5.1.2.2.):
 5.5.1.2.2.
 η επιφάνειά τους πρέπει να καταλήγει σε στρογγυλεμένες ακμές, ενώ οι ακτίνες καμπυλότητας να μη δύνανται να είναι μικρότερες των 5 mm (βλέπε παράρτημα X, Επεξηγηματικές σημειώσεις, στοιχεία 5.5.1.2., 5.5.1.2.1., και 5.5.1.2.2.):
 5.5.1.2.3.
 πρέπει όταν είναι


text:
σε θέση ηρεμίας, να ευρίσκονται σε περιοχές οι οποίες δεν δύναται να έλθουν σε επαφή με σφαίρα διαμέτρου 165 mm. Αν αυτός ο όρος δεν δύναται να τηρηθεί, οι διατάξεις ανοίγματος και χειρισμών πρέπει, σε θέση ηρεμίας, είτε να παραμένουν σφηνωμένες, είτε να έχουν σχεδιασθεί και κατασκευασθεί κατά τρόπο ώστε υπό την επίδραση δυνάμεως 37,8 daN εφαρμοζόμενης κατά τη διεύθυνση κρούσεως την οριζόμενη στο παράρτημα IV του παρόντος κανονισμού διά της εφαπτομένης στην τροχιά της ψευδοκεφαλής, η προεξοχή κατά την έννοια του παραρτήματος VI του παρόντος κανονισμού, σε σχέση προς την επιφάνεια επί της οποίας οι διατάξεις είναι στερεωμένες να επαναφέρεται το πολύ σε απόσταση 25 mm ή οι διατάξεις αυτές να αποσπώνται. Στην τελευταία αυτή περίπτωση δεν πρέπει να υπάρχουν επικίνδυνες προεξοχές (βλέπε παράρτημα X, Επεξηγηματικές σημειώσεις, σημείο 5.5.1.2.3.).
 5.5.2. Επιπροσθέτως, τα ηλεκτροκίνητα συστήματα φύλλου οροφής και τα στοιχεία ελέγχου τους θα πληρούν τις προδιαγραφές του σημείου 5.8. κατωτέρω.
 5.6. Οχήματα με πτυσσόμενη οροφή (βλέπε παράρτημα X, Επεξηγηματικές σημειώσεις, σημείο 5.6.)
 5.6.1. Όσον αφορά τα οχήματα με πτυσσόμενη οροφή μόνο τα κατώτερα τμήματα των ανωτέρων στοιχείων των αψίδων ασφαλείας και το ανώτερο τμήμα του πλαισίου του αλεξινέμου σε κάθε κανονική θέση χρήσης υπόκεινται στις προδιαγραφές του σημείου 5.4. Το σύστημα πτυσσόμενων ράβδων ή συνδέσεων που χρησιμοποιούνται για την υποστήριξη μη άκαμπτης οροφής, στα σημεία όπου βρίσκονται υπεράνω των επιβατών ή έμπροσθεν αυτών, δεν πρέπει να παρουσιάζουν επικίνδυνη ανωμαλία ή έντονη ακμή έχουσα διεύθυνση προς τα οπίσω ή προς τα κάτω (βλέπε παράρτημα X, Επεξηγηματικές σημειώσεις, σημείο 5.6.1.).
 5.7. Οπίσθιο τμήμα των καθισμάτων
 5.7.1. Προδιαγραφές
 5.7.1.1. Η επιφάνεια του οπισθίου τμήματος των καθισμάτων δεν δύναται να έχει ούτε επικίνδυνη ανωμαλία ούτε έντονες ακμές ικανές να αυξήσουν τον κίνδυνο ή τη σοβαρότητα τραυματισμού των επιβατών (βλέπε παράρτημα X, Επεξηγηματικές σημειώσεις, σημείο 5.7.1.1.).
 5.7.1.2. Με την επιφύλαξη των προϋποθέσεων των προβλεπόμενων στα στοιχεία 5.7.1.2.1, 5.7.1.2.2 και 5.7.1.2.3, το τμήμα του ερεισινώτου εμπρόσθιου καθίσματος του ευρισκομένου εντός της περιοχής πρόσκρουσης της κεφαλής, της καθοριζόμενης στο παράρτημα I του παρόντος κανονισμού, πρέπει να είναι ικανό να απορροφήσει την ενέργεια, όπως αναλύεται στο παράρτημα IV. Για τον προσδιορισμό της περιοχής προσκρούσεως της κεφαλής, τα εμπρόσθια καθίσματα, αν είναι ρυθμιζόμενα, πρέπει να ευρίσκονται στην πλέον ακραία προς τα πίσω θέση οδηγήσεως και τα δυνάμενα να μεταβάλλουν κλίση ερεισίνωτα των καθισμάτων, να έχουν ρυθμισθεί στην πλησιέστερη προς τις 25 ° κλίση εκτός αντιθέτου υποδείξεως του κατασκευαστή (βλέπε παράρτημα X, Επεξηγηματικές σημειώσεις, σημείο 5.7.1.2.).
 5.7.1.2.1.
 Για τα ανεξάρτητα μεταξύ τους εμπρόσθια καθίσματα, η οπίσθια περιοχή προσκρούσεως της κεφαλής των επιβατών εκτείνεται σε 10 cm, υπολογιζόμενα εκατέρωθεν του άξονος του καθίσματος, επί του ανωτέρου οπισθίου τμήματος του ερεισινώτου.
 5.7.1.2.1.1.
 Για τα καθίσματα που φέρουν προσκέφαλο, κάθε δοκιμή πρέπει να διενεργείται με το προσκέφαλο στην πλέον χαμηλή θέση και σε σημείο κείμενο επί της διερχόμενης κατακόρυφου γραμμής διά του κέντρου του προσκεφάλου.
 5.7.1.2.1.2.
 Για ένα κάθισμα που έχει σχεδιαστεί για τοποθέτηση σε πολλούς τύπους οχημάτων, η περιοχή προσκρούσεως θα προσδιορίζεται επί του οχήματος του τύπου στον οποίο η πλέον ακραία προς τα πίσω θέση οδηγήσεως είναι, μεταξύ όλων των εξετασθέντων


text:
τύπων, η πλέον δυσμενής. Η ούτως προσδιοριζόμενη περιοχή προσκρούσεως θα θεωρηθεί ως ικανοποιητική για τους λοιπούς τύπους.
 5.7.1.2.2.
 Για τους εμπρόσθιους πάγκους καθισμάτων, η περιοχή προσκρούσεως περιλαμβάνει τα σημεία που ευρίσκονται μεταξύ των διαμήκων κατακορύφων επιπέδων των ευρισκόμενων σε απόσταση 10cm προς το εξωτερικό του άξονος εκάστης προβλεπόμενης εξωτερικής θέσεως. Ο άξονας κάθε εξωτερικής θέσεως ενός πάγκου προσδιορίζεται από τον κατασκευαστή.
 5.7.1.2.3.
 Εντός της περιοχής προσκρούσεως της κεφαλής εκτός των προβλεπόμενων στα σημεία 5.7.1.2.1. έως 5.7.1.2.2 ορίων, τα τμήματα του σκελετού του καθίσματος πρέπει να έχουν επενδυτική πλήρωση για να αποφευχθεί η άμεση επαφή της κεφαλής με τα στοιχεία του σκελετού τα οποία πρέπει, στις περιοχές αυτές, να παρουσιάζουν ακτίνα καμπυλότητας τουλάχιστον 5 mm. Τα στοιχεία ή τα μέρη αυτά θεωρούνται εξίσου ικανοποιητικά αν δύνανται να απορροφήσουν την ενέργεια, όπως αναλύεται στο παράρτημα IV του παρόντος Κανονισμού (βλέπε παράρτημα X, Επεξηγηματικές σημειώσεις, σημείο 5.7.1.2.3.).
 5.7.2. Οι εν λόγω προδιαγραφές δεν εφαρμόζονται ούτε επί των τοποθετημένων στο άκρως οπίσθιο μέρος καθισμάτων ούτε επί των εστραμμένων προς τις πλευρές ή προς το οπίσθιο μέρος ούτε για τα καθίσματα με ερεισίνωτα κείμενα αντιθέτως, ούτε για τα πτυσσόμενα ή τα προσωρινά καθίσματα. Όταν οι περιοχές προσκρούσεως των καθισμάτων, των προσκεφάλων και των υποστηριγμάτων αυτών, έχουν τμήματα καλυμμένα με ένα υλικό σκληρότητας κάτω των 50 shore A, οι ανωτέρω προδιαγραφές εκτός εκείνων οι οποίες αναφέρονται στην απορρόφηση της ενέργειας σύμφωνα με το παράρτημα IV του παρόντος κανονισμού, εφαρμόζονται μόνο στα άκαμπτα τμήματα.
 5.7.3. Οι προδιαγραφές του σημείου 5.7 θα θεωρείται ότι πληρούνται στην περίπτωση οπισθίου τμήματος καθισμάτων που αποτελούν τμήμα τύπου οχήματος που έχει εγκριθεί βάσει του κανονισμού αριθ. 17 (σειρά 03 τροπολογιών ή μεταγενέστερη).
 5.8. Ηλεκτροκίνητα παράθυρα, συστήματα φύλλου οροφής και διαχωριστικά συστήματα.
 5.8.1. Οι ακόλουθες προδιαγραφές ισχύουν για ηλεκτροκίνητα παράθυρα/συστήματα φύλλου οροφής/διαχωριστικά συστήματα προκειμένου να μειωθεί η πιθανότητα τραυματισμών που μπορεί να προκληθούν από τυχαίο ή εσφαλμένο χειρισμό.
 5.8.2. Προδιαγραφές κανονικής λειτουργίας
 Εκτός από τα προβλεπόμενα στο σημείο 5.8.3, τα ηλεκτροκίνητα παράθυρα/τα συστήματα φύλλου οροφής/τα διαχωριστικά συστήματα είναι δυνατόν να κλείνουν μόνο υπό μία ή περισσότερες από τις ακόλουθες προϋποθέσεις:
 5.8.2.1.
 όταν το κλειδί που ενεργοποιεί τον κινητήρα του οχήματος έχει τοποθετηθεί στο χειριστήριο ανάφλεξης σε θέση χρήσης ή σε αντίστοιχη θέση σε περίπτωση μη μηχανικού συστήματος·
 5.8.2.2.
 όταν έχει χρησιμοποιηθεί το ηλεκτρικό κλειδί για την ενεργοποίηση της παροχής ηλεκτρικού ρεύματος στα ηλεκτροκίνητα παράθυρα, συστήματα φύλλου οροφής ή διαχωριστικά συστήματα·
 5.8.2.3.
 όταν ασκηθεί μυϊκή δύναμη μη υποβοηθούμενη από την ενέργεια που παρέχεται από το όχημα·
 5.8.2.4.
 με συνεχή ενεργοποίηση συστήματος μανδάλωσης ευρισκόμενου εκτός του οχήματος·
 5.8.2.5.
 κατά το διάστημα που μεσολαβεί από τη στιγμή που η ανάφλεξη έχει απενεργοποιηθεί ή το κλειδί έχει αφαιρεθεί, ή σε αντίστοιχη περίπτωση όταν πρόκειται για μη μηχανικό σύστημα, έως τη στιγμή κατά την οποία καμία από τις δύο εμπρόσθιες θύρες δεν είναι επαρκώς ανοικτή για να είναι δυνατή η έξοδος των επιβατών·
 5.8.2.6.
 όταν η κίνηση για το κλείσιμο ενός ηλεκτροκίνητου παράθυρου, φύλλου οροφής ή διαχωριστικού αρχίζει από άνοιγμα που δεν υπερβαίνει τα 4 mm·
 5.8.2.7.
 όταν το ηλεκτροκίνητο παράθυρο θύρας οχήματος χωρίς ανώτερο πλαίσιο θύρας κλείνει


text:
αυτομάτως κάθε φορά που κλείνει η αντίστοιχη θύρα. Σε αυτή την περίπτωση, το μέγιστο άνοιγμα, όπως ορίζεται στο σημείο 2.15, πριν από το κλείσιμο του παραθύρου, δεν υπερβαίνει τα 12 mm.
 5.8.2.8.
 Επιτρέπεται το κλείσιμο με τηλεχειρισμό με συνεχή ενεργοποίηση τηλεχειριστηρίου με την προϋπόθεση ότι πληρούται ένας από τους ακόλουθους όρους:
 5.8.2.8.1.
 η απόσταση τηλεχειρισμού μεταξύ του τηλεχειριστηρίου και του οχήματος δεν θα υπερβαίνει τα 6 μέτρα·
 5.8.2.8.2.
 η απόσταση τηλεχειρισμού μεταξύ του τηλεχειριστηρίου και του οχήματος δεν υπαρβαίνει τα 11 μέτρα αν το σύστημα απαιτεί ευθεία γραμμή στόχευσης μεταξύ του τηλεχειριστηρίου και του οχήματος. Είναι δυνατή η διεξαγωγή σχετικής δοκιμής τοποθετώντας μια αδιαφανή επιφάνεια μεταξύ του τηλεχειριστηρίου και του οχήματος.
 5.8.2.9.
 Το κλείσιμο με ένα μόνο άγγιγμα επιτρέπεται μόνο για το ηλεκτροκίνητο παράθυρο της θύρας του οδηγού και για το φύλλο της οροφής, και μόνο κατά το διάστημα που το κλειδί εκκίνησης είναι τοποθετημένο στη θέση λειτουργίας της μηχανής. Επιτρέπεται επίσης κατά το διάστημα που ο κινητήρας έχει τεθεί εκτός λειτουργίας ή το κλειδί ανάφλεξης/ηλεκτρικό κλειδί έχει αφαιρεθεί, ή σε αντίστοιχη περίπτωση όταν πρόκειται για μη μηχανικό σύστημα, εφόσον καμία από τις δύο εμπρόσθιες θύρες δεν είναι επαρκώς ανοικτή για να είναι δυνατή η έξοδος των επιβατών.·
 5.8.3. Προδιαγραφές αυτόματης αναστροφής
 5.8.3.1. Καμία από τις προδιαγραφές του σημείου 5.8.2 δεν ισχύει εάν το ηλεκτροκίνητο παράθυρο/το σύστημα φύλλου οροφής/το διαχωριστικό σύστημα, είναι εξοπλισμένα με σύστημα αυτόματης αναστροφής.
 5.8.3.1.1. Το εν λόγω σύστημα αναστρέφει το κινούμενο παράθυρο/το φύλλο οροφής/το διαχωριστικό με άσκηση μικρής δύναμης άνω των 100 N σε άνοιγμα 200 mm έως 4 mm επί του ανώτατου άκρου ηλεκτροκίνητου παράθυρου/διαχωριστικού ή μπροστά από το εμπρόσθιο άκρο συρόμενου φύλλου οροφής ή επί του πίσω άκρου ανακλινόμενου φύλλου οροφής.
 5.8.3.1.2. Έπειτα από μια τέτοια αυτόματη αναστροφή, το παράθυρο ή το φύλλο οροφής ή το διαχωριστικό ανοίγει σε μία από τις ακόλουθες θέσεις:
 5.8.3.1.2.1.
 θέση που να επιτρέπει την τοποθέτηση ημιάκαμπτης κυλινδρικής ράβδου διαμέτρου 200 mm εντός του ανοίγματος στο(α) ίδιο(α) σημείο(α) επαφής που χρησιμοποιήθηκε(αν) ως καθοριστικό(ά) της λειτουργίας της αναστροφής στο σημείο 5.8.3.1.1·
 5.8.3.1.2.2.
 θέση που να αντιστοιχεί στην αρχική τουλάχιστον θέση, πριν από την έναρξη του κλεισίματος·
 5.8.3.1.2.3.
 θέση με άνοιγμα μεγαλύτερο κατά 50 mm τουλάχιστον από ό,τι η θέση πριν από την έναρξη της αναστροφής·
 5.8.3.1.2.4.
 εάν πρόκειται για ανακλινόμενο φύλλο οροφής, το μέγιστο άνοιγμα γωνίας.
 5.8.3.1.3. Προκειμένου να ελεγχθούν τα ηλεκτροκίνητα παράθυρα/τα συστήματα φύλλου οροφής/τα διαχωριστικά συστήματα που διαθέτουν συστήματα αναστροφής σύμφωνα με το σημείο 5.8.3.1.1., τοποθετείται όργανο μέτρησης/δοκιμαστική ράβδος εντός του ανοίγματος, από το εσωτερικό μέρος του οχήματος ή, εάν πρόκειται για διαχωριστικό σύστημα, από το πίσω μέρος του χώρου επιβατών, με τρόπο ώστε η κυλινδρική επιφάνεια της ράβδου να έρχεται σε επαφή με οποιοδήποτε τμήμα των δομικών στοιχείων του οχήματος αποτελεί το όριο του παράθυρου/ανοίγματος φύλλου οροφής/διαχωριστικού. Ο λόγος της δύναμης του οργάνου μέτρησης προς την παραμόρφωση δεν πρέπει να υπερβαίνει τα 10 ± 0,5 N/mm. Η θέση της δοκιμαστικής ράβδου (κατά κανόνα τοποθετείται καθέτως προς το παράθυρο/το φύλλο οροφής/το διαχωριστικό) απεικονίζεται στο σχήμα 1 του παραρτήματος IX του παρόντος κανονισμού. Η θέση της δοκιμαστικής ράβδου συγκριτικά


text:
με την ακμή και την κατεύθυνση κλεισίματος θα διατηρείται καθ’ όλη τη διάρκεια της δοκιμής.
 5.8.4. Θέση και λειτουργία διακοπτών
 5.8.4.1. Οι διακόπτες των ηλεκτροκίνητων παράθυρων/των φύλλων οροφής/των διαχωριστικών τοποθετούνται ή τίθεται σε λειτουργία με τρόπο ώστε να ελαχιστοποιείται ο κίνδυνος τυχαίου κλεισίματος. Για το κλείσιμο απαιτείται συνεχής ενεργοποίηση των διακοπτών, εκτός από την περίπτωση που αναφέρεται στα στημεία 5.8.2.7, 5.8.2.9 ή 5.8.3.
 5.8.4.2. Ο οδηγός έχει τη δυνατότητα να απενεργοποιεί όλους τους διακόπτες των οπισθίων παραθύρων, του φύλλου οροφής και του διαχωριστικού οι οποίοι προορίζονται για χρήση από τους επιβάτες στο οπίσθιο τμήμα του οχήματος, μέσω ενός διακόπτη που χειρίζεται ο ίδιος και βρίσκεται εμπρός από ένα κατακόρυφο εγκάρσιο επίπεδο το οποίο διέρχεται από τα σημεία R των εμπρόσθιων θέσεων. Ο διακόπτης τον οποίο χειρίζεται ο οδηγός δεν απαιτείται εάν κάποιο οπίσθιο παράθυρο, φύλλο οροφής ή διαχωριστικό είναι εξοπλισμένο με σύστημα αυτόματης αναστροφής. Εάν όμως υπάρχει τέτοιος διακόπτης, δεν πρέπει να υπερισχύει του συστήματος αυτόματης αναστροφής ή να αποτρέπει την καθοδική κίνηση του διαχωριστικού συστήματος.
 Ο διακόπτης που χειρίζεται ο οδηγός τοποθετείται κατά τρόπο ώστε να ελαχιστοποιεί τις συνέπειες οποιουδήποτε απροσδόκητου χειρισμού. Αναγνωρίζεται με το σύμβολο που εμφαίνεται στο σχήμα 2 του παραρτήματος IX του παρόντος κανονισμού ή από αντίστοιχο σύμβολο, επί παραδείγματι σύμφωνα με το πρότυπο ISO 2575:1998 που αναπαρίσταται στο σχήμα 3 του παραρτήματος IX του παρόντος κανονισμού.
 5.8.5. Διατάξεις προστασίας
 Κάθε διάταξη προστασίας που χρησιμοποιείται για την αποτροπή βλάβης στην ηλεκτρική παροχή, σε περίπτωση υπερφόρτισης ή διακοπής ρεύματος, πρέπει να είναι σε θέση να επαναλειτουργεί αυτόματα έπειτα από την υπερφόρτιση ή την αυτόματη απενεργοποίηση. Έπειτα από την αυτόματη επαναλειτουργία των διατάξεων προστασίας, η κίνηση προς την κατεύθυνση κλεισίματος δεν συνεχίζεται χωρίς εκούσια ενέργεια στη διάταξη χειρισμού.
 5.8.6. Οδηγίες χρήσης
 5.8.6.1. Το εγχειρίδιο του κατόχου οχήματος πρέπει να περιέχει σαφείς οδηγίες για τα ηλεκτροκίνητα παράθυρα/το φύλλο οροφής/το διαχωριστικό, περιλαμβάνοντας:
 5.8.6.1.1.
 εξήγηση των δυνατών συνεπειών (παγίδευση)·
 5.8.6.1.2.
 χρήση του διακόπτη που χειρίζεται ο οδηγός·
 5.8.6.1.3.
 «ΠΡΟΕΙΔΟΠΟΙΗΤΙΚΟ» μήνυμα με το οποίο να επισημαίνονται οι κίνδυνοι, ιδίως για τα παιδιά, σε περίπτωση εσφαλμένης χρήσης/ενεργοποίησης των ηλεκτροκίνητων παραθύρων/συστημάτων φύλλου οροφής/διαχωριστικών συστημάτων. Με την εν λόγω πληροφορία θα πρέπει να επισημαίνονται οι ευθύνες του οδηγού, συμπεριλαμβανομένων οδηγιών για τους λοιπούς επιβάτες και της συστάσεως για εγκατάλειψη του οχήματος μόνο εφόσον το κλειδί ανάφλεξης/ηλεκτρικό κλειδί έχει αφαιρεθεί ή σε αντίστοιχη περίπτωση όταν πρόκειται για μη μηχανικό σύστημα·
 5.8.6.1.4.
 «ΠΡΟΕΙΔΟΠΟΙΗΤΙΚΟ» μήνυμα με το οποίο να επισημαίνεται ότι θα πρέπει να λαμβάνεται ειδική μέριμνα κατά τη χρήση συστημάτων κλεισίματος με τηλεχειρισμό (βλέπε σημείο 5.8.2.8), π.χ. το σύστημα να χρησιμοποιείται μόνον όταν ο χειριστής βλέπει καθαρά όλο το όχημα, ώστε να είναι βέβαιος ότι δεν θα παγιδευτεί κανείς λόγω χρήσης εξοπλισμού ηλεκτροκίνητων παραθύρων/φύλλων οροφής/διαχωριστικών.
 5.8.7. Αν ένα ηλεκτροκίνητο παράθυρο, σύστημα φύλλων οροφής ή /και διαχωριστικό σύστημα είναι εγκατεστημένο σε όχημα το οποίο δεν δύναται να υποστεί δοκιμή σύμφωνα με τις διαδικασίες δοκιμών που αναφέρονται ανωτέρω, δύναται να χορηγηθεί έγκριση αν ο κατασκευαστής μπορεί να αποδείξει ίδια ή καλύτερη προστασία των επιβατών.
 5.9. Άλλα μη συγκεκριμένα εξαρτήματα
 5.9.1. Οι προδιαγραφές του σημείου 5. θα εφαρμόζονται στα εξαρτήματα


text:
που δεν αναφέρονται στα προηγούμενα στοιχεία τα οποία, στα πλαίσια της έννοιας των διαφόρων προδιαγραφών των σημείων 5.1. έως 5.7. και σύμφωνα με τη θέση τους στο όχημα δύνανται να έρθουν σε επαφή με τους επιβάτες. Αν αυτά τα εξαρτήματα είναι κατασκευασμένα από υλικό σκληρότητας μικρότερης των 50 shore A τοποθετημένα επί ενός άκαμπτου υποστηρίγματος, οι εν λόγω προδιαγραφές δεν εφαρμόζονται παρά για το άκαμπτο υποστήριγμα, ή θα αποδεικνύεται μέσω επαρκών δοκιμών σύμφωνα με τη διαδικασία που περιγράφεται στο παράρτημα IV ότι το μαλακό υλικό σκληρότητας μικρότερης των 50 shore A δεν θα κόβεται κατά τη διάρκεια της συγκεκριμένης δοκιμής πρόσκρουσης. Σε αυτήν την περίπτωση, η απαιτούμενη ακτίνα θα ισχύει μόνον για την μαλακή επιφάνεια.
 5.9.2. Για εξαρτήματα όπως η κεντρική κονσόλα ή άλλα στοιχεία του οχήματος που υπόκεινται στο σημείο 5.9.1., δεν απαιτείται η διεξαγωγή δοκιμής απορρόφησης ενέργειας σύμφωνα με το παράρτημα IV σε οποιοδήποτε σημείο που ενδέχεται να έρθει σε επαφή με τον μηχανισμό και σύμφωνα με τη διαδικασία του παραρτήματος 1:
 εάν η τεχνική υπηρεσία κρίνει ότι δεν υφίσταται ενδεχόμενο να έρθει η κεφαλή του επιβάτη σε επαφή με το σημείο λόγω των του(των) συστήματος(συστημάτων) συγκράτησης που είναι εγκατεστημένα στο όχημα· ή
 επειδή ο κατασκευαστής μπορεί να αποδείξει την απουσία ενδεχόμενου τέτοιας επαφής χρησιμοποιώντας, επί παραδείγματι, τη μέθοδο που περιγράφεται στο παράρτημα VIII ή ισοδύναμη μέθοδο.
 6. ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΟΥ ΤΥΠΟΥ ΟΧΗΜΑΤΟΣ
 6.1. Κάθε τροποποίηση του τύπου οχήματος θα κοινοποιείται στη διοικητική υπηρεσία που έχει εγκρίνει τον τύπο οχήματος. Στη συνέχεια η υπηρεσία μπορεί:
 6.1.1.
 είτε να θεωρήσει ότι οι διεξηχθείσες τροποποιήσεις δεν πιθανολογείται να έχουν σημαντικές επιπτώσεις και ότι σε κάθε περίπτωση το όχημα θα συνεχίζει να πληροί τις προδιαγραφές·
 6.1.2.
 είτε να απαιτήσει επιπλέον πρακτικό δοκιμής από την υπεύθυνη για τη διεξαγωγή των δοκιμών τεχνική υπηρεσία.
 6.2. Η επιβεβαίωση ή άρνηση της έγκρισης, με την οποία προσδιορίζονται οι μετατροπές, κοινοποιείται δια της διαδικασίας που ορίζεται στο σημείο 4.3. παραπάνω, στα συμβαλλόμενα στη συμφωνία μέρη που εφαρμόζουν τον παρόντα κανονισμό.
 6.3. Η αρμόδια αρχή που εκδίδει την επέκταση έγκρισης εκχωρεί αύξοντα αριθμό για την επέκταση αυτή και ενημερώνει σχετικά τα λοιπά συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό, μέσω εντύπου κοινοποίησης που είναι σύμφωνο με το υπόδειγμα στο παράρτημα II του παρόντος κανονισμού.
 7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 7.1. Κάθε όχημα που φέρει σήμα έγκρισης ως προβλέπεται από τον παρόντα κανονισμό θα είναι σύμφωνο με τον εγκεκριμένο τύπο οχήματος.
 7.2. Προς επαλήθευση της συμμόρφωσης σύμφωνα με το σημείο 7.1. ανωτέρω, κάποιο όχημα που φέρει το απαιτούμενο από τον παρόντα κανονισμό σήμα έγκρισης θα λαμβάνεται από τη σειρά παραγωγής.
 7.3. Η παραγωγή κρίνεται ότι πληροί τις προδιαγραφές του παρόντος κανονισμού αν τηρούνται οι απαιτήσεις του σημείου 5 ανωτέρω.
 8. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 8.1. Η έγκριση που χορηγείται για κάποιον τύπο οχήματος σύμφωνα με τον παρόντα κανονισμό δύναται να αποσύρεται αν δεν πληρούνται οι προδιαγραφές που προβλέπονται στο σημείο 7.1 ανωτέρω ή αν κάποιο όχημα έχει αποτύχει στους ελέγχους που προβλέπονται στο σημείο 7 ανωτέρω.
 8.2. Αν κάποιο συμβαλλόμενο


text:
στη συμφωνία μέρος που εφαρμόζει τον παρόντα κανονισμό ανακαλέσει έγκριση που έχει ήδη χορηγήσει, ενημερώνει άμεσα τα λοιπά συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης που είναι σύμφωνο με το υπόδειγμα στο παράρτημα II του παρόντος κανονισμού.
 9. ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
 Αν ο κάτοχος της έγκρισης διακόψει οριστικά την κατασκευή κάποιου τύπου οχήματος που έχει εγκριθεί σύμφωνα με τον παρόντα κανονισμό, ενημερώνει την αρχή που χορήγησε την έγκριση. Κατά την παραλαβή της σχετικής κοινοποίησης, η αρχή αυτή ενημερώνσει σχετικά τα λοιπά συμβαλλόμενα στη συμφωνία μέρη που εφαρμόζουν τον παρόντα κανονισμό μέσω εντύπου κοινοποίησης που είναι σύμφωνο με το υπόδειγμα στο παράρτημα II του παρόντος Κανονισμού.
 10. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΔΙΟΙΚΗΤΙΚΩΝ ΤΜΗΜΑΤΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό θα κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και στις οποίες υποβάλλονται τα έντυπα που πιστοποιούν την έγκριση ή την απόρριψη αυτής, ή την ανάκληση έγκρισης που εκδίδονται σε άλλες χώρες.
 (1) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία της Τσεχίας, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ομοσπονδία της Ρωσίας, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία και 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία- Ερζεγοβίνη, 32 για τη Λετονία, 33 (κενό), 34 για τη Βουλγαρία, 35-36 (κενά), 37 για την Τουρκία, 38-39 (κενά), 40 για την πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία και 46 για την Ουκρανία. Περαιτέρω αριθμοί χορηγούνται σε άλλες χώρες με τη χρονολογική σειρά με την οποία επικυρώνουν ή προσχωρούν στη συμφωνία σχετικά με την εναρμόνιση των ενιαίων τεχνικών προδιαγραφών για τροχήλατα οχήματα, εξοπλισμό και ανταλλακτικά που μπορούν να τοποθετηθούν ή/ και να χρησιμοποιηθούν σε τροχήλατα οχήματα και συνθήκες αμοιβαίας αναγνώρισης των εγκρίσεων που χορηγούνται βάσει αυτών των προδιαγραφών, και οι αριθμοί που χορηγούνται κατ’ αυτόν τον τρόπο θα κοινοποιούνται από τον Γενικό Γραμματέα των Ηνωμένων Εθνών στα συμβαλλόμενα στη συμφωνία μέρη.
 ΠΑΡΑΡΤΗΜΑ I
 Προσδιορισμός της περιοχής προσκρούσεως της κεφαλής
 1.
 Η περιοχή προσκρούσεως της κεφαλής περιλαμβάνει όλες τις άνευ υαλοπινάκων επιφάνειες του εσωτερικού ενός οχήματος οι οποίες δύνανται να έλθουν σε στατική επαφή με μία σφαιρική κεφαλή διαμέτρου 165 mm αποτελούσης τμήμα ενός


text:
οργάνου μετρήσεως, του οποίου η διάσταση υπολογιζόμενη από το σημείο αρθρώσεως του ισχίου ως την κορυφή της κεφαλής, δύναται να ρυθμισθεί κατά τρόπο συνεχή μεταξύ 736 mm και 840 mm.
 2.
 Για τον προσδιορισμό αυτό, πρέπει να εφαρμοσθεί η ακόλουθη διαδικασία ή η ισοδύναμή της γραφική.
 2.1.
 Το σημείο αρθρώσεως της διατάξεως μετρήσεως, για κάθε καθημένη στάση προβλεπόμενη από τον κατασκευαστή, τοποθετείται με τον ακόλουθο τρόπο:
 2.1.1.
 για τα δυνάμενα να ρυθμισθούν ως προς την απόσταση καθίσματα·
 2.1.1.1.
 στο σημείο Η (βλέπε παράρτημα V)· και
 2.1.1.2.
 σε ένα σημείο ευρισκόμενο οριζοντίως σε 127 mm έμπροσθεν του σημείου Η και σε ύψος που προκύπτει εκ της μεταβολής του ύψους του σημείου Η το οποίο αντιστοιχεί στη μετατόπιση προς το εμπρός κατά 127 mm ή σε ύψος 19 mm. (βλέπε παράρτημα X, Επεξηγηματικές σημειώσεις σχετικά με το σημείο 2.1.1.2 του παραρτήματος I).
 2.1.2.
 για τα μη δυνάμενα να ρυθμισθούν ως προς την απόσταση καθίσματα:
 2.1.2.1.
 στο σημείο Η της υπό εξέταση θέσεως.
 2.2.
 Για κάθε τιμή της διαστάσεως, μεταξύ του σημείου αρθρώσεως και της κορυφής της κεφαλής, επιτρεπόμενη υπό της διατάξεως δοκιμής σε συνάρτηση προς τις εσωτερικές διαστάσεις του οχήματος, υπολογίζονται όλα τα σημεία επαφής τα ευρισκόμενα έμπροσθεν του σημείου Η. (βλέπε παράρτημα 10, Επεξηγηματικές σημειώσεις σχετικά με το σημείο 2.2 του παραρτήματος I).
 2.2.1.
 Στην περίπτωση όπου η ψευδοκεφαλή με το βραχίονα ρυθμισμένο στο μέγιστο μήκος υπερκαλύπτει το εμπρόσθιο κάθισμα, από το όπισθεν σημείο Η, δεν προσδιορίζεται σημείο επαφής για αυτήν την λειτουργία.
 2.3.
 Της διατάξεως δοκιμής ευρισκόμενης σε κατακόρυφη στάση προσδιορίζονται τα δυνατά σημεία επαφής διά περιστροφής της διατάξεως μετρήσεως προς τα εμπρός και προς τα κάτω διά της διαγραφής τροχιάς όλων των τόξων στα κατακόρυφα επίπεδα, μέχρι γωνίας 90° από το κατακόρυφο κατά μήκος επίπεδο του οχήματος, που διέρχεται διά του σημείου Η.
 2.3.1.
 Για τον προσδιορισμό των σημείων επαφής, το μήκος του βραχίονα του οργάνου μετρήσεως δεν θα μεταβάλλεται κατά τη διάρκεια οποιασδήποτε αλλαγής κατεύθυνσης. Κάθε αλλαγή κατεύθυνσης θα αρχίζει από κάθετη θέση.
 3.
 Τα σημεία επαφής είναι τα σημεία στα οποία εφάπτεται η κεφαλή της διατάξεως μετά των εσωτερικών τμημάτων του οχήματος. Η κίνηση προς τα κάτω περιορίζεται και από τη θέση της κεφαλής η οποία εφάπτεται σε ένα οριζόντιο επίπεδο ευρισκόμενο σε απόσταση 25,4 mm υπεράνω του σημείου Η.
 ΠΑΡΆΡΤΗΜΑ II
 ΚΟΙΝΟΠΟΙΗΣΗ
 [(μέγιστες διαστάσεις: A4 (210 × 297 mm)]
 ΠΑΡΑΡΤΗΜΑ III
 ΔΙΑΤΑΞΕΙΣ ΣΗΜΑΤΩΝ ΕΓΚΡΙΣΗΣ
 ΥΠΟΔΕΙΓΜΑ Α
 (Βλ. σημείο 4.4 του παρόντος Κανονισμού)
 Το ανωτέρω σήμα έγκρισης που είναι τοποθετημένο σε όχημα δεικνύει ότι ο σχετικός τύπος οχήματος έχει εγκριθεί, όσον αφορά την εσωτερική του διευθέτηση, στις Κάτω Χώρες (E 4) με αριθμό έγκρισης 012349. Τα πρώτα δύο ψηφία του αριθμού έγκρισης υποδηλώνουν ότι η έγκριση χορηγήθηκε σύμφωνα με τις προδιαγραφές του Κανονισμού αριθ. 21 όπως τροποποιήθηκε δυνάμει των τροπολογιών της σειράς 01.
 ΠΡΟΤΥΠΟ B
 (Βλ. σημείο 4.5 του παρόντος Κανονισμού)
 Το ανωτέρω σήμα έγκρισης που είναι τοποθετημένο σε ένα όχημα υποδηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E 4) σύμφωνα με τους Κανονισμούς αριθ. 21 και 33 (1). Τα πρώτα δύο ψηφία


text:
υποδηλώνουν ότι, κατά την ημερομηνία χορήγησης των αντίστοιχων εγκρίσεων, ο Κανονισμός αριθ. 21 περιελάμβανε τη σειρά τροπολογιών 01 και ο Κανονισμός αριθ. 33 βρισκόταν ακόμη στην αρχική του μορφή.
 (1) Ο δεύτερος αριθμός παρέχεται απλώς ως παράδειγμα.
 ΠΑΡΑΡΤΗΜΑ IV
 Διαδικασία δοκιμών των ικανών να απορροφούν ενέργεια υλικών
 1. ΕΓΚΑΤΑΣΤΑΣΗ, ΟΡΓΑΝΟ ΔΟΚΙΜΗΣ ΚΑΙ ΔΙΑΔΙΚΑΣΙΑ
 1.1. Εγκατάσταση
 1.1.1.
 Το εξάρτημα από υλικό ικανό να απορροφά ενέργεια πρέπει να τοποθετηθεί και δοκιμασθεί επί του δομικού σημείου στηρίξεως επί του οποίου θα εγκατασταθεί στο όχημα. Είναι προτιμότερο να πραγματοποιηθεί η δοκιμή απ’ ευθείας επί του πήγματος όταν τούτο είναι δυνατόν. Αυτό το δομικό σημείο ή το πήγμα, στερεώνεται καλώς επί της τραπέζης δοκιμών κατά τρόπο ώστε να μη μετακινείται υπό την επίδραση της συγκρούσεως.
 1.1.2.
 Εν τούτοις, κατόπιν αιτήσεως του κατασκευαστή, το εξάρτημα δύναται να τοποθετηθεί επί ενός σκελετού που υποκαθιστά την εγκατάσταση επί του οχήματος, υπό τον όρο ότι το σύνολο «εξάρτημα/σκελετός» έχει, σε σχέση προς το πραγματικό σύνολο «εξάρτημα/δομικό σημείο υποστηρίγματος», την αυτή γεωμετρική διάταξη, μία ακαμψία όχι μικρότερη και μία ικανότητα απορροφήσεως της ενέργειας όχι μεγαλύτερη.
 1.2. Όργανο δοκιμής
 1.2.1.
 Αποτελείται από ένα εκκρεμές του οποίου το κέντρο περιστροφής υποβαστάζεται υπό ενσφαίρων τριβέων και του οποίου η ανηγμένη μάζα (1) στο κέντρο κρούσεώς του είναι 6,8 kg. Το κατώτερο άκρο του εκκρεμούς αποτελείται εξ άκαμπτου ψευδοκεφαλής διαμέτρου 165 mm της οποίας το κέντρο ταυτίζεται με το κέντρο κρούσεως του εκκρεμούς.
 1.2.2.
 Η ψευδοκεφαλή είναι εφοδιασμένη με δύο επιταχυνσιόμετρα και μία διάταξη μετρήσεως της ταχύτητας, ικανά τα μετρούν τις τιμές κατά τη διεύθυνση της προσκρούσεως.
 1.3. Σύστημα συσκευών καταγραφής
 Το σύστημα συσκευών καταγραφής που θα χρησιμοποιηθεί πρέπει να επιτρέπει την πραγματοποίηση των μετρήσεων με την ακόλουθη ακρίβεια:
 1.3.1.
 Επιτάχυνση
 ακρίβεια = ± 5 % της αληθούς τιμής·
 απόκριση για τη συχνότητα = μέχρι 1 000 Hz·
 εγκάρσιος ευαισθησία = < 5 % της βάσεως της κλίμακος.
 1.3.2.
 Ταχύτητα
 ακρίβεια = ± 2,5 % της αληθούς τιμής·
 ευαισθησία = 0,5 km/h.
 1.3.3.
 Καταγραφή χρόνου:
 το σύστημα συσκευών πρέπει να επιτρέπει την καταγραφή του φαινομένου καθ’ όλη τη διάρκειά του και την ανάγνωση του χιλιοστού του δευτερολέπτου·
 η έναρξη της συγκρούσεως τη στιγμή της πρώτης επαφής της ψευδοκεφαλής επί του δοκιμαζόμενου εξαρτήματος προσδιορίζεται επί των καταγραφών που χρησιμεύουν στη μελέτη των στοιχείων της δοκιμής.
 1.4. Διαδικασία δοκιμής (βλέπε παράρτημα X, Επεξηγηματικές σημειώσεις σχετικά με το σημείο 1.4. του παραρτήματος IV).
 1.4.1.
 Σε κάθε σημείο προσκρούσεως της προς δοκιμή επιφανείας, η διεύθυνση κρούσεως είναι αυτή που προσδιορίζεται υπό της εφαπτομένης στην τροχιά της ψευδοκεφαλής του καθοριζόμενου στο παράρτημα I οργάνου μετρήσεως.
 1.4.1.1.
 Για τις δοκιμές των εξαρτημάτων, σύμφωνα με τα στοιχεία 5.3.4.1 και 5.4.2.2 του παρόντος Κανονισμού, ο βραχίονας της συσκευής μέτρησης θα επιμηκύνεται έως ότου επιτευχθεί επαφή με το εξάρτημα υπό δοκιμή, έως του ορίου των 1 000 mm μεταξύ του σημείου αρθρώσεως και της κεφαλής της συσκευής. Ωστόσο, οι οποιεσδήποτε αψίδες ή νευρώσεις αναφέρονται στο σημείο 5.4.2.2 με τις οποίες δεν είναι δυνατή η επίτευξη επαφής θα συνεχίζουν να υπόκεινται στις προδιαγραφές του σημείου 5.4.2.1 του παρόντος Κανονισμού, εκτός εκείνης που αφορά στο


text:
ύψος της προβολής.
 1.4.2.
 Όταν η γωνία μεταξύ της διευθύνσεως κρούσεως και της καθέτου επί της επιφανείας στο σημεία κρούσεως είναι μικρότερη ή ίση προς 5 °, η δοκιμή πραγματοποιείται κατά τρόπο ώστε η εφαπτομένη στην τροχιά του κέντρου κρούσεως του εκκρεμούς να συμπίπτει με τη διεύθυνση της σύγκρουσης. Η ψευδοκεφαλή πρέπει να συγκρουσθεί με το υπό δοκιμή σημείο με ταχύτητα 24,1 km/h., σε περίπτωση στοιχείων που καλύπτουν αερόσακο που δεν βρίσκεται σε κατάσταση πλήρωσης, με ταχύτητα 19,3 km/h· η ταχύτητα αυτή πραγματοποιείται είτε δι’ απλής ενέργειας προωθήσεως, είτε διά της χρησιμοποιήσεως μίας πρόσθετης διατάξεως προωθήσεως.
 1.4.3.
 Όταν η γωνία μεταξύ της διευθύνσεως κρούσεως και της καθέτου επί της επιφανείας στο σημείο προσκρούσεως, είναι μεγαλύτερη των 5 °, η δοκιμή δύναται να πραγματοποιηθεί κατά τρόπο ώστε η εφαπτομένη στην τροχιά του κέντρου κρούσεως του εκκρεμούς να συμπίπτει με την κάθετο στο σημείο κρούσεως. Κατά συνέπεια η τιμή της ταχύτητας δοκιμής μειώνεται στην τιμή της καθέτου επί της επιφανείας συνιστώσης της προδιαγραφόμενης στο σημείο 1.4.2 ταχύτητας.
 2. ΑΠΟΤΕΛΕΣΜΑΤΑ
 2.1. Στις πραγματοποιούμενες δοκιμές συμφώνως προς τους τρόπους που υποδεικνύονται ανωτέρω, η επιβράδυνση της ψευδοκεφαλής δεν πρέπει να υπερβαίνει το 80 g συνεχώς περισσότερο των 3 χιλιοστών του δευτερολέπτου. Η τιμή της επιβραδύνσεως προς συγκράτηση είναι η μέση ενδεικνυόμενη υπό των δύο επιβραδευνσιομέτρων.
 3. ΙΣΟΔΥΝΑΜΕΣ ΔΙΑΔΙΚΑΣΙΕΣ
 3.1. Είναι αποδεκτές ισοδύναμες διαδικασίες δοκιμών, υπό την προϋπόθεση ότι είναι δυνατόν να επιτευχθούν τα, στο σημείο 2, απαιτούμενα αποτελέσματα.
 3.2. Εναπόκειται στο πρόσωπο το οποίο χρησιμοποιεί μέθοδο διάφορη της περιγραφόμενης στο σημείο 1 να αποδείξει την ισοδυναμία.
 (1) Η ανηγμένη μάζα «mr» του εκκρεμούς συνδέεται με την ολική μάζα του εκκρεμούς m, με την απόσταση «α» μεταξύ του κέντρου κρούσεως και του άξονος περιστροφής και με την απόσταση «I» μεταξύ του κέντρου βάρους και του άξονος περιστροφής διά της σχέσεως: Mr = (m.l)/a.
 ΠΑΡΑΡΤΗΜΑ V
 Διαδικασία για τον προσδιορισμό του σημείου ή και της πραγματικής γωνίας κορμού για θέσεις καθίσματος σε αυτοκίνητα οχήματα
 1. ΑΝΤΙΚΕΙΜΕΝΟ
 Η διαδικασία που περιγράφεται στο παρόν παράρτημα χρησιμοποιείται προκειμένου να προσδιοριστεί η θέση του σημείου «H» και η πραγματική γωνία κορμού για μία ή περισσότερες θέσεις καθίσματος σε αυτοκίνητο όχημα και να επαληθευτεί η σχέση των μετρούμενων δεδομένων για τον σχεδιασμό προδιαγραφών του κατασκευαστή του οχήματος (1)
 2. ΟΡΙΣΜΟΙ
 Για τους σκοπούς του παρόντος παραρτήματος νοούνται ως:
 2.1.
 «Δεδομένα αναφοράς», ένα ή περισσότερα από τα ακόλουθα χαρακτηριστικά θέσης καθίσματος:
 2.1.1.
 το σημείο H και το σημείο R και η μεταξύ τους σχέση,
 2.1.2.
 η πραγματική γωνία κορμού και η γωνία κορμού σχεδιασμού και η μεταξύ τους σχέση.
 2.2.
 «Τρισδιάστατη διάταξη σημείου H» (διάταξη 3-D H), η διάταξη που χρησιμοποιείται για τον προσδιορισμό του σημείου H και της πραγματικής γωνίας κορμού. Η διάταξη αυτή περιγράφεται στο προσάρτημα 1 του παρόντος παραρτήματος·
 2.3.
 «Σημείο H», το κέντρο περιστροφής του κορμού και μηρού στη διάταξη 3-D H που εγκαθίσταται στο κάθισμα του οχήματος σύμφωνα με το σημείο 4 κατωτέρω. Το σημείο H τοποθετείται στο κέντρο του άξονα της διάταξης που βρίσκεται μεταξύ των κομβίων σημείου Η σε κάθε πλευρά της διάταξης 3-D H. Το


text:
σημείο Η αντιστοιχεί θεωρητικά με το σημείο R (για ανοχές, βλ. σημείο 3.2.2. κατωτέρω). Μόλις προσδιοριστεί σύμφωνα με τη διαδικασία που περιγράφεται στο σημείο 4, το σημείο Η θεωρείται σταθερό ως προς τη δομή καθίσματος-μαξιλαριού και ότι μετακινείται όταν ρυθμίζεται το κάθισμα·
 2.4.
 «Σημείο R» ή «σημείο αναφοράς καθίσματος», το σημείο σχεδιασμού που καθορίζει ο κατασκευαστής του οχήματος για κάθε θέση καθίσματος και προσδιορίζεται σύμφωνα με το σύστημα αναφοράς τριών διαστάσεων·
 2.5.
 «Γραμμή κορμού», ο άξονας του αισθητήρα της διάταξης 3-D H με τον αισθητήρα σε θέση όσο το δυνατόν προς τα πίσω·
 2.6.
 «Πραγματική γωνία κορμού», η γωνία που μετράται μεταξύ της κάθετης γραμμής που διέρχεται από το σημείο Η και της γραμμής κορμού χρησιμοποιώντας τεταρτημόριο πίσω γωνίας της διάταξης 3-D H. Η πραγματική γωνία κορμού αντιστοιχεί θεωρητικά με τη γωνία κορμού σχεδιασμού (για ανοχές, βλ. σημείο 3.2.2. κατωτέρω)·
 2.7.
 «Γωνία κορμού σχεδιασμού», η γωνία που μετράται μεταξύ κάθετης γραμμής που διέρχεται από το σημείο R και της γραμμής του κορμού σε θέση που αντιστοιχεί με τη θέση σχεδιασμού του ερεισίνωτου που καθορίζει ο κατασκευαστής του οχήματος·
 2.8.
 «Άξονας επιβαίνοντος» (C/LO), το διάμεσο επίπεδο της διάταξης 3-D H σε κάθε συγκεκριμένη θέση καθίσματος. Αντιπροσωπεύεται από τη συντεταγμένη του σημείου H στον άξονα Υ. Για μεμονωμένα καθίσματα, ο άξονας του καθίσματος συμπίπτει με τον άξονα του επιβαίνοντος. Για άλλα καθίσματα, ο άξονας του επιβαίνοντος καθορίζεται από τον κατασκευαστή·
 2.9.
 «Σύστημα αναφοράς τριών διαστάσεων», το σύστημα που περιγράφεται στο προσάρτημα 2 του παρόντος παραρτήματος·
 2.10.
 «Σημεία αναφοράς», τα φυσικά σημεία (οπές, επιφάνειες, σήματα ή εσοχές) στο αμάξωμα του οχήματος, ως ορίζονται από τον κατασκευαστή·
 2.11.
 «Στάση μέτρησης οχήματος», η θέση του οχήματος ως ορίζεται από τις συντεταγμένες των σημείων αναφοράς στο σύστημα αναφοράς τριών διαστάσεων.
 3. ΑΠΑΙΤΗΣΕΙΣ
 3.1. Παρουσίαση στοιχείων
 Για κάθε θέση καθίσματος όπου απαιτούνται στοιχεία αναφοράς προκειμένου να αποδειχθεί συμμόρφωση προς τις διατάξεις του παρόντος Κανονισμού, το σύνολο των ακόλουθων στοιχείων ή δέουσα επιλογή αυτών θα παρουσιάζονται με τη μορφή που υποδεικνύεται στο προσάρτημα 3 του παρόντος παραρτήματος:
 3.1.1.
 οι συντεταγμένες του σημείου R ως προς το σύστημα αναφοράς τριών διαστάσεων·
 3.1.2.
 η γωνία κορμού σχεδιασμού·
 3.1.3.
 όλες οι απαιτούμενες ενδείξεις για ρύθμιση του καθίσματος (αν είναι ρυθμιζόμενο) στη θέση μέτρησης που παρατίθεται στο σημείο 4.3. κατωτέρω.
 3.2. Σχέση μεταξύ μετρούμενων στοιχείων και προδιαγραφών σχεδιασμού
 3.2.1.
 Οι συντεταγμένες του σημείου H και η τιμή της πραγματικής γωνίας κορμού που λαμβάνεται μέσω της διαδικασίας που παρατίθεται στο σημείο 4. κατωτέρω θα συγκριθούν, αντιστοίχως, με τις συντεταγμένες του σημείου R και της τιμής της γωνίας κορμού σχεδιασμού που υποδεικνύει ο κατασκευαστής του οχήματος.
 3.2.2.
 Οι σχετικές θέσεις του σημείου R και H μεταξύ της γωνίας κορμού σχεδιασμού και της πραγματικής γωνίας κορμού θα θεωρούνται ικανοποιητικές για την εν λόγω θέση καθίσματος αν το σημείο Η, ως ορίζεται από τις συντεταγμένες του, τοποθετείται εντός τετραγώνου με μήκος πλευράς 50 mm με οριζόντιες και κάθετες πλευρές, οι διαγώνιοι των οποίων τέμνονται στο σημείο R, και αν η πραγματική γωνία κορμού απέχει έως 5° από τη γωνία κορμού σχεδιασμού.
 3.2.3.
 Αν πληρούνται αυτές οι


text:
προϋποθέσεις, το σημείο R και η γωνία κορμού σχεδιασμού θα χρησιμοποιηθούν προς απόδειξη συμμόρφωσης προς τις διατάξεις του παρόντος Κανονισμού.
 3.2.4.
 Αν το σημείο H ή η πραγματική γωνία κορμού δεν πληρούν τις προδιαγραφές του σημείου 3.2.2. ανωτέρω, το σημείο H και η πραγματική γωνία κορμού θα προσδιοριστούν άλλες δύο φορές (τρεις φορές συνολικά). Αν τα αποτελέσματα στις δύο από τις τρεις απόπειρες κριθούν ικανοποιητικά, θα ισχύουν οι όροι του σημείου 3.2.3. ανωτέρω.
 3.2.5.
 Αν τα αποτελέσματα σε τουλάχιστον δύο από τις τρεις απόπειρες που περιγράφονται στο σημείο 3.2.4. ανωτέρω δεν πληρούν τις προδιαγραφές του σημείου 3.2.2. ανωτέρω ή αν δεν μπορεί να πραγματοποιηθεί επαλήθευση λόγω αδυναμίας του κατασκευαστή του οχήματος να παράσχει πληροφορίες ως προς τη θέση του σημείου R ή τη γωνία κορμού σχεδιασμού, θα χρησιμοποιηθεί το κέντρο μάζας των τριών μετρούμενων σημείων ή ο μέσος όρος των τριών μετρούμενων γωνιών και θα θεωρείται ότι ισχύουν σε όλες τις περιπτώσεις όπου αναφέρεται στο σημείο R ή η γωνία κορμού σχεδιασμού στον παρόντα Κανονισμό.
 4. ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ H ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΟΡΜΟΥ (βλέπε παράρτημα X, Επεξηγηματικές σημειώσεις σχετικά με το σημείο 4. του παραρτήματος V).
 4.1.
 Το όχημα θα υποβληθεί σε προετοιμασία κατά την ευχέρεια του κατασκευαστή, σε θερμοκρασία 20 ± 10 °C ώστε να εξασφαλιστεί ότι το υλικό του καθίσματος βρίσκεται σε θερμοκρασία περιβάλλοντος. Αν δεν έχει χρησιμοποιηθεί ποτέ το κάθισμα που πρόκειται να ελεγχθεί, στο κάθισμα θα καθίσει άτομο ή θα τοποθετηθεί διάταξη βάρους 70 με 80 kg, δύο φορές με διάρκεια ενός λεπτού, προκειμένου να προκληθεί κάμψη στο μαξιλάρι και το ερεισίνωτο. Κατόπιν αίτησης του κατασκευαστή, όλες οι συναρμογές καθισμάτων θα παραμείνουν κενές για ελάχιστο διάστημα 30 λεπτών πριν την εγκατάσταση της διάταξης 3-D H.
 4.2.
 Το όχημα θα βρίσκεται στην κατάσταση μέτρησης που ορίζεται στο σημείο 2.11. ανωτέρω.
 4.3.
 Αν το κάθισμα είναι ρυθμιζόμενο, θα ρυθμιστεί αρχικά σε κανονική θέση οδήγησης όσο το δυνατόν πιο πίσω, ως υποδεικνύει ο κατασκευαστής του οχήματος, λαμβάνοντας υπόψη μόνο τη διαμήκη ρύθμιση του καθίσματος, εξαιρουμένης της διαδρομής καθίσματος που χρησιμοποιείται υπό συνθήκες εκτός κανονικής οδήγησης. Όπου υπάρχουν άλλοι τρόποι ρύθμισης των καθισμάτων (κάθετα, σε γωνία, κλπ) αυτοί θα προσαρμοστούν στη συνέχεια βάσει της θέσης που καθορίζει ο κατασκευαστής του οχήματος. Όσον αφορά καθίσματα ανάρτησης, η κάθετη θέση θα είναι σταθερά στερεωμένη ώστε να αντιστοιχεί στην κανονική θέση οδήγησης που καθορίζει ο κατασκευαστής.
 4.4.
 Η περιοχή της θέσης καθίσματος με την οποία έρχεται σε επαφή η διάταξη 3-D H θα καλύπτεται με βαμβακερή μουσελίνα επαρκών διαστάσεων και κατάλληλης υφής, η οποία περιγράφεται ως απλό βαμβακερό ύφασμα με 18,9 νήματα ανά εκατοστό και βάρος 0,228 kg/m2 ή πλεκτό ή μη υφασμένο ύφασμα με ίδια χαρακτηριστικά. Αν κάποια δοκιμή πραγματοποιηθεί σε κάθισμα εκτός του οχήματος, το δάπεδο στο οποίο τοποθετείται το κάθισμα πρέπει να έχει τα ίδια ουσιώδη χαρακτηριστικά (2) με το δάπεδο του οχήματος στο οποίο πρόκειται να χρησιμοποιηθεί το κάθισμα.
 4.5.
 Η συναρμογή καθίσματος και ερεισίνωτου της διάταξης 3-D H τοποθετείται κατά τρόπο ώστε ο άξονας του επιβαίνοντος (C/LO) να συμπίπτει με τον άξονα της


text:
διάταξης 3-D H. Κατόπιν αίτησης του κατασκευαστή, η διάταξη 3-D H μπορεί να μεταφερθεί στο εσωτερικό ως προς τον C/LO αν η διάταξη 3-D H βρίσκεται τόσο μακριά στο εξωτερικό ώστε η ακμή του καθίσματος δεν επιτρέπει ευθυγράμμιση της διάταξης 3-D H.
 4.6.
 Τοποθετούνται τα πόδια στον εξοπλισμό του καθίσματος είτε μεμονωμένα είτε χρησιμοποιώντας τον εξοπλισμό ράβδου Τ και κνήμης. Η γραμμή που διέρχεται από τα κομβία του σημείο Η πρέπει να είναι παράλληλη προς το έδαφος και κατακόρυφη προς τον διαμήκη άξονα του καθίσματος.
 4.7.
 Η ρύθμιση της θέσης των μηρών της διάταξης 3-D H πραγματοποιείται ως εξής:
 4.7.1.
 Καθορισμένη θέση καθίσματος: κάθισμα οδηγού και εξωτερικό εμπρόσθιο κάθισμα
 4.7.1.1.
 Ο εξοπλισμός πελμάτων και μηρών πρέπει αν μετακινηθεί προς τα εμπρός κατά τρόπο ώστε τα πέλματα να έχουν φυσιολογική θέση στο δάπεδο μεταξύ των ποδόπληκτρων αν απαιτείται. Όπου είναι δυνατόν, το αριστερό πέλμα θα έχει περίπου την ίδια απόσταση από την αριστερή πλευρά του άξονα της διάταξης 3-D H με το δεξί πέλμα από τη δεξιά πλευρά. Η στάθμη που επιβεβαιώνει την κατακόρυφη διεύθυνση της διάταξης 3-D H προσεγγίζει την οριζόντια μέσω επαναρύθμισης της έδρας του καθίσματος αν χρειαστεί ή ρυθμίζοντας τον εξοπλισμό μηρού και πέλματος προς τα πίσω. Η γραμμή που διέρχεται από τα κομβία του σημείου Η θα παραμείνει κατακόρυφη προς τον διαμήκη άξονα του καθίσματος.
 4.7.1.2.
 Αν ο αριστερός μηρός δεν μπορεί να διατηρηθεί παράλληλος προς τον δεξιό μηρό και δεν υπάρχει στήριξη του αριστερού πέλματος από τη δομή, το αριστερό πέλμα μετακινείται καταλλήλως. Θα διατηρηθεί ευθυγράμμιση των κομβίων.
 4.7.2.
 Καθορισμένη θέση καθίσματος: εξωτερικό οπίσθιο κάθισμα
 Όσον αφορά οπίσθια ή βοηθητικά καθίσματα, οι μηροί τοποθετούνται ως καθορίζει ο κατασκευαστής. Αν τα πέλματα στηρίζονται σε τμήματα του δαπέδου που βρίσκονται σε διαφορετικά επίπεδα, το πέλμα που έρχεται πρώτο σε επαφή με το εμπρόσθιο κάθισμα θα λαμβάνεται ως σημείο αναφοράς και το άλλο πέλμα θα τοποθετείται κατά τρόπο ώστε η στάθμη της κατακόρυφης διεύθυνσης του καθίσματος της διάταξης να υποδεικνύει την οριζόντια.
 4.7.3.
 Λοιπές καθορισμένες θέσεις καθίσματος:
 Η γενική διαδικασία που υποδεικνύεται στο σημείο 4.7.1. ανωτέρω πρέπει να τηρείται, εξαιρουμένης της περίπτωσης στην οποία τα πέλματα τοποθετούνται ως καθορίζει ο κατασκευαστής του οχήματος.
 4.8.
 Τοποθετείται το βάρος της κνήμης και μηρού και ευθυγραμμίζεται η διάταξη 3-D H.
 4.9.
 Η έδρα τοποθετείται με κλίση προς το τελικό σημείο έμπροσθεν και η διάταξη 3-D H απομακρύνεται από το ερεισίνωτο χρησιμοποιώντας τη ράβδο σχήματος T. Η διάταξη 3-D H επανατοποθετείται στο κάθισμα χρησιμοποιώντας μία από τις ακόλουθες μεθόδους:
 4.9.1.
 Αν η διάταξη 3-D H παρουσιάζει τάση κλίσης προς τα εμπρός, ακολουθείται η κατωτέρω διαδικασία. Η διάταξη 3-D H αφήνεται να μετατοπιστεί προς τα πίσω έως ότου δεν χρειάζεται πλέον εμπρόσθιο οριζόντιο περιοριστικό φορτίο στη ράβδο Τ, δηλαδή μόλις η έδρα του καθίσματος έρθει σε επαφή με το ερεισίνωτο. Αν χρειαστεί, επανατοποθετείται η κνήμη.
 4.9.2.
 Αν η διάταξη 3-D H δεν παρουσιάζει τάση κλίσης προς τα εμπρός, ακολουθείται η κατωτέρω διαδικασία. Η διάταξη 3-D H τοποθετείται με κλίση προς τα πίσω τοποθετώντας οριζόντια φόρτιση στη ράβδο Τ έως ότου η έδρα του καθίσματος